Бошқудуқлик бўлажак бешинчи журналист » “Нуробод” газетаси\nБошқудуқлик бўлажак бешинчи журналист\nМаржона ИРИСОВА 2002 йил 1 сентябрда туманимиздаги Бошқудуқ қишлоғида журналист оиласида туғилган. Айни пайтда Навоий шаҳрида яшайди. Ёш ижодкор. Ижод йўналишида бир қатор танловлар ғолиблигини қўлга киритган. Ижод намуналари доимий матбуот нашрларда, шунингдек, "Истиқбол ғунчалари", "Ўйғоқ хотиралар" жамоа тўпламларида чоп этилган. Маржонанинг нуфузли нашриётларда чоп этилган "Истиқлол шукуҳи" ва "Дийдор" шеърий тўпламлари ҳам кенг китобхонлар оммасига туҳфа этилган.\nБу йил Навоий вилояти Кармана туманидаги 8-умумий ўрта таълим мактабини аъло баҳоларга тугатган синглимиз учун ниҳоятда омадли келди. Ўз интилиши ва ижодий йўналишдаги ютуқлари билан Ўзбекистон журналистика ва оммавий коммуникациялар университети талабаси бўлишга муваффақ бўлди. Бу, Бошқудуқ қишлоғидан етишиб чиққан бўлажак бешинчи журналистдир.\nБиз ҳам газетхонларимиз номидан ижодкор синглимиз ва тумандошимиз Маржона Ирисованинг ижоди ҳамда келгусидаги орзуларига ҳамиша омад тилаб қоламиз.\nҚуйида эса унинг қаламига мансуб шеърий гулдастани сиз қадрли газетхонларга туҳфа этамиз.\nСен - ажал, сен - олов, мисоли вулқон,\nЎз элин шони деб жанг қилди ўғлон,\nЭтдилар тинчлик - чун кўксини қалқон,\nУл мудҳиш кунларни унутмам сира,\nЖасорат - абадий, мангу - хотира!\nЮракларга солдинг минг заҳмат,\nСен қиёмат, сенда йўқ шафқат,\nЭл бошига солдинг машаққат,\nОҳ, жангга кирганида ўзбек ўғлони,\nҚонида жўш урди миллатнинг шони,\nТинчликка бахшида ҳаттоки жони,\nДеб куяди муштипар жони,\nКўкларга урлайди нола, фиғони,\nАхир, у - суянчи, азиз ўғлони,\nУрушда жон фидо этган,\nЎқларга ҳайиқмай кўксини тутган,\nЖангда ҳалок бўлган, бедарак кетган,\nТан-жонни этмоқда адо,\nОлға, деб юракдан чиқади нидо,\nЎғлонлар ўзини этгайдир фидо,\nОнаизор кутади фарзандин ҳамон,\nУ, албатта, тирикдир дебон,\nФарзанддан хабар бор на яхши-ёмон,\nБу шукуҳдан порлар юз-кўзинг,\nМардлигу садоқат тимсоли ўзинг,\nФарзандлар оқлади берган нон, тузинг,\nБиз учун муқаддас, ёд этмоқ азиз,\nШаънингиз биз учун қанчалар лазиз,\nСизнинг қошингизда биз чўкамиз тиз,\nСен бирла эл яшар шод, гулгун,\nЖонин берар ҳур Истиқлол - чун,\nШукрлар қилайлик, замонга бугун,\nСен туфайли мунаввар замон,\nКунлар келди хўп дориламон,\nГуллаб-яшнар ҳур Ўзбекистон,\nИстеъдод Аллоҳ томонидан барчага инъом этиладиган неъмат ҳисобланади. Фақатки, инсон ана шу истеъдодни ишонч ва ғайрат билан ўз вақтида юзага чиқара билиши керак. Ўзига ишонган инсон эса ҳар қандай машаққат ҳамда синовларни бартараф эта олади.\nМенинг фикримча, хаёлот дунёси бўлмаган, ўзининг қалб туғёнларини қоғозга жо қила олмаган инсон қанча уринса ҳам ижод қила олмайди, ижод қила олмадими, демак қўлда қалам тургани бефойда. Лекин баъзан юракда жўш уриб турган орзулар инсонга ишонч ҳамда умид бера оларкан. Менинг ҳам орзуйим ҳаётда шунчаки оддий инсон бўлиб яшамасдан, балки, эл танийдиган, ҳурмат қиладиган инсон бўлиш эди, худди дадам сингари бўлишни орзу қилардим. Одамлар мени "Ижодкорлик қонида бор", - деб кўп айтишади, албатта ижодкорлик менга бегона эмас, лекин ҳар бир инсон ўз келажагини ўзи бунёд этади, аввало, инсон ўзида истеъдоднинг бир бўлагини пайқай олдими, демак ана шу истеъдодни юзага чиқариш учун астойдил ҳаракат қилмоғи керак.\nИлк ёзган шеъримни 10 ёшимда ёзганман,кейин эса ҳаяжон ҳамда ўзимга ишонч билан таҳририятга олиб борганман. Ўшандан кейин ўз олдимга ижодкор бўлишни мақсад қилдим, мана шу мақсад йўлида тинмай меҳнат қилдим, баъзан тунлари ҳам ухламасдан ижод қилардим. Кейинчалик эса қилган меҳнат ва изланишларим самара берди, "Ёш ижодкор" танловида ўзимни синаб кўрдим ва танлов ғолибаси бўлдим, 2019 йил эса менга омадли келди, жорий йилда 35 та мактаб ичида ўтказилган "Жаҳолатга қарши маърифат" танловининг туман босқичида 1-ўринни эгалладим ва вилоят босқичига йўлланмани қўлга киритдим. 8 та туман ичида ўтказилган вилоят танловида эса 2-ўрин ғолибаси бўлишга муваффақ бўлдим, кейинчалик эса "Она тили-миллат руҳи" шиори остида ўтказилган танловда 1-ўрин, 2020 йилда НКМК томонидан Иккинчи жаҳон урушида қозонилган ғалабанинг 75 йиллиги муносабати билан ўтказилган "Мардлик ва садоқат тимсоли" ижодий танловида эса 3-ўрин менга насиб этди. Бундан ташқари, яна кўпгина танловларда қатнашдим ва фахрли ўринларни қўлга киритдим. Бу ютуқларимнинг барчаси тинимсиз меҳнатимнинг натижаси, қолаверса, ота-онамнинг менга бўлган ишончи сабаб бўлди, дея қўрқмасдан айта оламан. Ҳаммасидан ҳам энг қувонарлиси орзуимнинг бир бўлаги ушалди, яъни ўзимнинг илк "Мустақиллик шукуҳи" номли мўжазгина шеърий тўпламим нашр эттирилди. Ҳозирги шеърий тўпламим ҳам сизга манзур бўлади деган умиддаман.\nАзиз истеъдод эгалари!\nДоим мақсадингиз сари олға интилинг! Муҳими, ярим йўлда тўхтаманг, ана ўшанда сизни буюк, нурли келажак кутиб турганини англайсиз.\nКалит сўз: мутолла


Жейми Каррагер: «Орижини жароҳатлаган Мори ғурурланиб «Эвертон» эмблемасини ўпгани жуда аянчли ҳолат эди»\n20:02 / 21.04.2016\n«Ливерпуль» жамоасининг собиқ футболчиси Жейми Каррагер жамоанинг «Эвертон»га қарши ўйини вақтида рақиблар футболчиси Рамиро Фунес Мори томонидан амалга оширилган хунук ҳаракатларга муносабатини билдириб ўтди. Мори ўйиннинг 49-дақиқасида Дивок Орижига оғир жароҳат етказди ва унинг замбилда олиб чиқиб кетилишига сабаб бўлди.\n«Эвертон» бу вазиятда 0:2 ҳисобида ютқазаётганди ва бу қўполликдан кейин Мори майдонни тарк этгач, жамоа яна 2та тўп ўтказиб юборди.\n«Футболда бундай тўқнашувлар бўлиб туради. Менда ҳам, бошқа футболчиларда ҳам ўйин жараёнида рақибга қарши бундай қўполликлар амалга оширилган. Лекин Мори майдонни тарк этаётганида кўксидаги эмблемани ўпди. Шундан кейин «Ливерпуль» жамоаси яна 2та гол урди. Лекин Мори намойишкорона тарзда нега эмблемани ўпди? «Эвертон» мухлисларига ёқиш учунми?\nБиринчидан, бу футболчи яқиндагина «Эвертон»га келганди. Иккинчидан, футболчи олдиндан режалаштириб, рақиб футболчисига азият етказиш нега керак? Мухлислар уни бу иши учун олқишлаши учунми?\nУнинг бу ҳаракати туфайли «Эвертон» йирик ҳисобда мағлубиятга учради. Мори эса жамоанинг мавсум якунидаги муҳим учрашувини ўтказиб юборади. У билан бир чизиқда ўйнайдиган Жагелка эса жароҳат олган. Буни била туриб футболчининг қасддан шундай иш қилиши уятлидир. Мори нималар қилди? «Эвертон» мухлисларини бундай абсурд ичида қолдириш керак эмасди», – дейди у.


Марказий Осиё чўлларини сақлаш бўйича ташаббус муҳокама этилди\n2017 йилнинг 8 ноябр санасида Тошкетда «Марказий Осиё чўллари бўйича ташаббус: Марказий Осиёдаги чўлларни сақлаш ва улардан оқилона фойдаланиш» (КАДИ) лойиҳасининг очилиш маросими бўлиб ўтди.\nТабиатни муҳофаза қилиш бўйича Михаэл Зукков Фонди, Грайфсвальд Университети, ФАО ҳамда миллий ҳамкорлар томонидан ташкил этилган ушбу ташаббусдан мақсад Марказий Осиёдаги чўлларни сақлаш ва улардан оқилона фойдаланиш бўйича ҳукуматларнинг ўз олдиларига қўйган узоқ муддатли мажбуриятларини бажаришларини таъминлашдан иборатдир. Ташаббус билим олиш, ердан барқарор фойдаланиш, экотизимларни сақлаш ва табиат муҳофазасида кўмаклашишда амалий тажрибаларни қўллаш ҳамда ўрганилган малакаларни миллий, минтақавий ва халқаро муносабатларда қўллашга қаратилгандир.\nУшбу лойиҳа Иқлимий халқаро ташаббуслар нинг бир банди ҳисобланади. Германиянинг Атроф муҳитни муҳофаза қилиш, табиатни асраш, қурилиш ва ядровий ҳавфсизлик федератив вазирлиги ушбу ташаббусни мамлакат бундестаги томонидан қабул қилинган қарор асосида қўллаб-қувватлайди.\nМарказий Осиё мамлакатлари дунёдаги энг кам қўриқланадиган биомлар (бир табиий-иқлим ҳудудидаги барча экотизимлар мажмуаси) ҳисобланадиган чўлларни сақлаб қолишда асосий аҳамиятга эга.\nУшбу ҳудудлардаги табиий ресурслардан ҳаддан ортиқ фойдаланиш (масалан ёғоч материаллари ва ўтин йиғиш, мумкин бўлмаган жойларда қора мол боқиш ва инфратузилмани кенг кўламли ривожлантириш) натижасида уларнинг батамом чўлланиш ҳавфи мавжуд. Айрим ҳолларда, жумладан, глобал миқёсда йўқолиб кетиш ҳавфи остида турган наботот ва ҳайвонот оламидаги турлар, шунингдек, эндемик турлар улкан, гоҳида хатто қайта тиклашнинг имкони йўқ даражада катта йўқотишларга юз тутади. Биологик муҳитнинг қанчалик заифлиги ҳали ҳануз яхши ўрганилмаган, бироқ давом этаётган деградация жараёнлари миллионлаб инсонлар ҳаётини ҳавф остига қўймоқда.\nКучли, ҳамда ишончли минтақавий тармоқларни яратиш орқали КАДИ лойиҳаси чўлларни ҳамда улардаги биохилма-ҳилликни сақлаш, бошқариш ва улардан оқилона фойдаланишни кучайтиришга кўмаклашади. Ушбу 3 йиллик ташаббус Қозоғистон, Туркманистан, Ўзбекистон каби Марказий Осиё мамлакатларини ўз ичига олади.\nСеминар давомида кейинги йил учун ишлар ва лойиҳа доирасида амалга ошириладиган тадбирлар режаси келишиб олинди ва лойиҳа учун танланган синов иш майдонлари бўйича таклифлар киритилди.


Android Q Beta 5 тақдим этилди: унда қандай ўзгаришлар бор? - Terabayt.Uz\nAndroid Q Beta 5 тақдим этилди: унда қандай ўзгаришлар бор?\nGoogle компанияси ўз мобил операцион тизимининг бешинчи бета-версиясини тақдим этди. Android Q Beta 5 версиясини ҳозирча барча русумлардаги Pixel смартфонларига ўрнатиш мумкин.\nЎҚИНГ: Android Q талқинида смартфонларга зўр функция қўшиляпти – энди iPhone’ларга ҳавас қилмасангиз ҳам бўлади!\nХўш, бешинчи талқиндаги Android 10 фойдаланувчиларга қанақа янги имкониятларни тақдим этади?\nЭнг аввало, янги прошивкада навигация ишораларини яхшилашган. Орқага қайтиш учун унда экраннинг четидан силаш кифоя. Менюни очиш учун эса бармоқни бироз босиб туриб, кейин суриш керак. Мана, буни қуйидаги gif-тасвирда кўрамиз:\nЧет лаунчерларни ўрнатганда дастлабки созламаларга кўра бошқарув ишоралари ўрнига учта (орқага, уйга, очилган иловалар) тугмачали классик бар қўлланади.\nЎҚИНГ: Android Q тизимининг яна бир нохуш хусусияти аниқланди!\nЯна бир муҳим ўзгариш – овозли ассистентни чақириш осонлашган. Бунинг учун пастки бурчакларида Google’нинг логотипидаги рангларда махсус чизиқлар жойлаштирилган. Уларни ушлаб тортсангиз, Google Assistant ёрдамчиси очилади.\nБулардан ташқари, Android Q Beta 5 талқинида қурилманинг ёқилишида биринчи тўқранг интерфейс очилиши йўлга қўйилган. Шунингдек, аввалги – тўртинчи бета-талқинда аниқланган айрим муаммолар бу гал бартараф этилган.\nAndroid Q Beta 5 апдейти яқин орада бошқа русумлардаги смартфонлар учун ҳам Wi-Fi орқали тарқатила бошлайди, бу борадаги хабарларни Terabayt.uz сайтимизда кузатиб боринг. Хабарингиз бўлса керак – тўртинчи бета-талқиндаги Android Q’гача биринчилар қаторида янгиланувчи Samsung, Xiaomi ҳамда Huawei смартфонларининг рўйхатлари ҳам тақдим этилган.\nЎнинчи авлод Android якуний талқини шу йилнинг учинчи чораги охирида тақдим этилиши кутилмоқда, лекин Google унгача операцион тизимнинг яна битта бета-версиясини чиқарса керак.\n#андроид смартфон #мобиль операцион тизим #прошивка #Android 10 #Android Q #Android 10 Quiche


Чорак аср давомида улуғ мутафаккир қолдирган бой меросни ўрганиш учун юзлаб илмий тадқиқотлар амалга оширилди, шоирнинг китоблари қайта-қайта нашр этилди. Жумладан, 20 ва 10 жилдли асарлари ўқувчилар қўлига етиб борди. Бу ҳақда кеча Ўзбекистон Ёзувчилар уюшмасида бўлиб ўтган тадбирда батафсил сўз юритилди.\nАйтиш жоизки, уюшма томонидан ҳам ўтган йили Алишер Навоий таваллудининг 575 йиллиги муносабати билан бир қатор китоблар чоп қилинди. Хусусан, “Ҳазрат Навоийга эҳтиром” мажмуасига (Навоийга бағишланган шеърлар ва мухаммаслар тўплами) ҳозирги замон адабиёти вакиллари, шунингдек, ёш ижодкорларнинг улуғ шоирга эҳтироми акс этган шеъру достонлари, мухаммаслари тўпланган бўлса, яна бир нашрда “Хазойин ул-маоний” сарлавҳаси остида сара ғазаллар жамланган.\nЎзбекистон Ёзувчилар уюшмаси ва “Ижод” жамоат фонди томонидан буюк мутафаккирнинг “Хазойин ул-маоний” асарини жаҳоннинг ўн тўрт тилида нашр этиш лойиҳаси ишлаб чиқилган. Унинг доирасида “Хазойин ул-маоний” илк бор рус тилида “Сокровищница мыслей” деб номланган тўплам ҳолида нашр қилинди. Ушбу тўплам филология фанлари номзоди К. Панченко томонидан тузилди. Атоқли адиб Мусо Тошмуҳаммад ўғли Ойбекнинг “Навоий” романида Алишер Навоий ҳаёти ва ижод йўли, ўша даврдаги ижтимоий ва сиёсий ҳаёт ўзига хос усулда акс эттирилган. Уюшма томонидан ушбу асарни бошқа хорижий тилларга таржима қилишга алоҳида эътибор қаратилмоқда. “Навоий” романи И. Тўхтасинов ва О. Мўминов томонидан инглиз тилига ўгирилиб, нашр қилинди.\nМазкур рукндаги бошқа мақолалар: « «Агар бўлса бу йўлда умрим талаф»\t«Бу неча иш бўлса муяссар санга...» »


Бангладешга қочиб ўтган роҳингялар сони 90 мингдан ортди\n12:18 / 04.09.2017\nАвгуст ойида авж олган роҳингялар муаммоси Мьянмада қисқа давр ичида мусулмон динига эътиқод қилувчи 400 нафардан ортиқ кишининг ҳалок бўлишига сабаб бўлди. Reuters агентлиги тарқатган сўнгги хабарга кўра, Ракхайн штатини тарк этиб, Бангладешга бошпана излаб кетишга мажбур бўлаётган роҳингяларнинг сони 90 минг кишидан ортди.\nЖами 1,1 миллион кишидан ташкил топган роҳингялар мамлакатнинг 90 фоизи буддистлардан ташкил топган Мьянма (аввалги Бирма) давлатида истиқомат қилиб келган. Ўтган йил октябрь ойидан буён қўшни Бангладешнинг Кокс Бозор тумани 150 минг роҳингяга янги ватан бўлиб қолмоқда.\nҚурбон Ҳайит айёми куни нутқ сўзлаган Туркия президенти Ражаб Тоййиб Эрдўған бу ҳолатни бутун бир этнос геноциди деб атаганди. Шунингдек, турклар етакчиси ўтган ҳафтада Бангладеш президенти Абдул Ҳамид билан телефон орқали суҳбатлашиб, мамлакатга кириб келаётган роҳингяларни янада кўпроқ қабул қилишга чақирган.


Дунёдаги энг қимматбаҳо тақинчоқлар (фото) » Ўзбекистон янгиликлари – Zamin.uz\nДунёдаги энг қимматбаҳо тақинчоқлар (фото)\n27 апр, 10:19 12 760 Ҳаёт тарзи\n«Асл гўзаллик» ортидан қувиб, давлатмандлар, коллекционерлар ва Голливуд хонимлари қимматбаҳо заргарлик буюмларини харид қилишдан тоймайди. Сизни улар орасидан энг қимматбаҳолари билан таништирамиз.\nMouawad’дан L’Incomparable маржони — 55 миллион доллар\nМаржон 637 каратли бўлиб, турли шакллардаги 91 та бриллиантдан иборат, улар 18 каратли пушти олтин билан ҳошияланган. Тақинчоқ марказида дунёдаги энг йирик тўқ сариқ рангли олмос жойлашган, унинг оғирлиги 407 каратга тенг.\n201 Carat Chopard соати — 25 миллион доллар\nШвейцария заргарлик уйи яратган ингичка ва нафис соат ягона нусхада бўлиб, ноёб ва қимматбаҳо заргарлик буюмларига киради. Оқ тилладан ясалган билагузукни 874 та рангли қимматбаҳо тошлар безаб туради. Унга фақат асл бриллиантлар қадалган.\nБейонсенинг никоҳ узуги — 5 миллион доллар\nҚўшиқчи Бейонсега турмуш ўртоғи Жей Зи 2007 йилда асл қироллик унаштирув узугини совға қилган эди. Буюртмани заргар дизайнер Лоррейн Шварц ясаган. Бриллиантнинг ўлчами 18 каратга тенг, унинг нархи эса тахминан 5 миллион долларга баҳоланмоқда.\nAna Khouri’дан олтин тиара — 20 400 доллар\nАрзонроқ бўлишига қарамай, юлдузлар ва моделлар орасида оммабоп бўлган заргарлик буюмлари ҳам бор. Масалан, 18 каратли олтиндан ясалган оригинал ва замонавий тиара. Унинг муаллифи, дизайнер Ана Хурининг илк машҳур мижозларидан бири Мадонна бўлган.\nAna Khouri’дан тилла соч тўғноғичи — 17 200 доллар\n18 каратли олтин соч тўғноғич Ana Khouri’нинг «Олтин япроқ» линиясига киради. Билагузук, бриллиант маржон, мунчоқ ва зиракдан иборат бутун линия 100 минг долларга тушади.\nНикоҳ узуги қандай танланади? 28 апр, 18:44\nМиллионерлар сизга ҳеч қачон айтмайдиган нарсалар 04 апр, 09:55\nДунёдаги энг қиммат атирлар 15 фев, 07:26\nОригинал атирни қалбакисидан қандай фарқлаш мумкин? 01 янв, 21:15\nЯнги йилда севимли рафиқангизга нима совға қилмоқчисиз? 26 дек, 17:55\nТилладан ҳам қиммат мевалар 25 июн, 23:34


Хуш кўрдик, кўҳна Наврўз!\nОна-табиат уйғониб, кун ва тун тенг келадиган 21 март – Улуснинг улуғ куни Наврўзи оламнинг тарихи олисларга бориб тақалади. Буюк алломалар Алишер Навоий ва Умар Ҳайём ўз асарларида Наврўзнинг пайдо бўлишини қадимий афсонавий шоҳ Қаюмарс ҳамда унинг чевараси Жамшиднинг номи билан боғлаганлар.\nШарқнинг улуғ сиймолари А. Беруний, М. Қошғарий, А. Фирдавсийлар ҳам ўз асарларида Наврўз ва унинг тарихи ҳақида қимматли маълумотлар ёзиб қолдиришган.\nМанбааларда кўрсатилишича, Наврўзнинг ёши уч минг йилдан ошади. Айримлар янгиланиш, ёшариш айёмини мусулмон байрами деб ҳисоблайди. Аслида Ислом дини пайдо бўлмасдан олдин ҳам Навруз байрам қилинган. Афсуски, Шўролар даврига келиб, яъни, 1926 йилда уни диний байрамлар қаторига қўшиб, чеклаб қўйишди. Шунга қарамай, халқимиз пинҳона бўлсада, Наврўзни чекка-чеккаларда яширин турда нишонлаб келди.\nЎтган аср 80-йилларнинг ўрталарида Наврўз чин маънода яна ўлкамизга қайтди, десак янглишмаган бўламиз. Бунда зиёли қатлам вакилларининг хизмати ғоят катта. Хусусан, ўша даврдаги Қозоғистон Ёзувчилар уюшмасининг котиби, “Жалын” журнали бош муҳаррири Мухтар Шаханов 1988 йил, 4 февралда “Лениншиіл жас”, ҳозирги “Жас Алаш” газетасида ўқувчилар билан суҳбат уюштирди. Мулоқот чоғида республикада истиқомат қилаётган барча фуқароларга Наврўз байрамини кенг кўламда ўтказиш таклифи билан чиқди. Бу таклиф барча, шу жумладан, ўша пайтдаги республика раҳбарлари томонидан ҳам қўллаб-қувватланди. Шундай қилиб, ўша йили Алматида байрам камтарона атаб ўтилди. Келаси йили эса бутун Қозоғистон бўйлаб кенг кўламда байрам қилинди.\n1989 йилда илк бор янгиланиш айёми Сайрам туманининг Оқсувкент ва Қорабулоқ йўли бўйидаги улкан ялангликда умумхалқ байрами сифатида нишонланиб, унга вилоят ҳамда қўшни Ўзбекистон Республикаси Қибрай туманидан бир гуруҳ меҳмонлар таклиф қилинди. Наврўзнинг минтақамизда нишонланиши шу даврдан бошланди, десак янглишмаймиз.\nНаврўзга тааллуқли маросимлар, урф-одатлар ҳануз яшаб келмоқда. Қадимда Наврўз кирадиган тунда афсонавий Хизр бобога атаб уй тўрида қўшчироқ ёқилган, уй соҳибалари барака мўл бўлсин, ёғин-сочин сероб бўлсин, деган ниятда идишларни дон-дунга, булоқ сувига тўлдириб қўйишган. Эрталаб уйқудан уйғонгач, янги либослар кийиб, қариндош-уруғлар, кексалар, хасталарни бориб кўришган. Шу кунларда туғилган чақалоқларга Наврўзбой, Наврўзгул, Наврўзбек деб исм қўйишган. Айём нишонланаётган чоғларда уруш-жанжаллар тўхтатилган, маҳбусларни озод қилиш урфи ҳам бўлган. Айниқса, кўкламда янги ниҳоллар экиш авж олган.\nМомоларимиз Наврўз кўжа тайёрлашган. Таомлар шоҳи – сумалак пиширишга алоҳида ҳозирлик кўрилган. Маълумки, сумалак нафақат тотли, балки шифобахш таом ҳам ҳисобланади. У хафақон хасталигига даво, қон таркибини суюлтириб, мўътадиллаштиради, асабларни тинчлантиради. Сумалак тайёр бўлгунга қадар болалар қозон теварагида турли ўйинлар ўйнашган, қиз-жувонлар қўшиқ-лапарлар куйлашган, ҳазил-мутойиба авжига чиққан.\nБугунги кунда ЮНЕСКО томонидан номоддий маданий мерос мақомини олган мазкур кўклам айёми мустақил Қозоғистонимизда истиқомат қилаётган барча этносларнинг ўзаро дўстлиги, бирдамлиги байрами сифатида шоду хуррамлик билан атаб ўтилмоқда. Сир эмас, кейинги пайтларда Наврўз расмий тарздагина нишонланмоқда. Ваҳоланки, Улуснинг улуғ куни фақат дастурхон ёзишдан иборат бўлмай, кўҳна урф-одатлар, маросимларни тарғиб қилиш, янгиларини яратиш ишлари йўлга қўйилса, нур устига нур бўлар эди. Шунингдек, байрам кўринишларига, турли мусобақаларга одилона баҳо берадиган ҳакамлар ҳайъати сафига зиёлилар, ёзувчилар, оқсоқоллар ҳам киритилса, байрам янада шукуҳли, жозибадор ўтар эди.\nНаврўз эзгу тилаклар айтиладиган кун экан, мавриди келганда, барча юртдошларни қадимий ва ҳамиша навқирон кўклам айёми – Наврўзи олам билан самимий қутлаб, хонадонингизни қут- барака, бахт ва омад тарк этмасин, деб ният билдираман.\nКаримжон ЮСВАЛИЕВ, Сайрам туманининг фахрий фуқароси, 2018-03-20, 11:33 187


С начала работы biznes-daily.uz 10 250 805\n“Ko`chmas mulk savdo xizmati” МЧЖ томонидан ташкил этилган очиқ аукцион савдога Ўзбекистон Республикаси ТИФ Миллий банки қошидаги “НБУ бунёдкор инвест” МЧЖнинг 2019 йил 16 августдаги 840-буюртманомасига асосан қуйидаги кўчмас мулк қўйилмоқда:\n1. Тошкент вилояти, Пискент туманида жойлашган, умумий майдони 1,1453 га., қурилиш ости майдони 2982,43 кв.метр, 8 та литердан иборат, 2 қаватли Пискент деҳқон бозори мажмуаси. Бошланғич баҳоси – 7 409 427 000 сўм.\n2. Навоий вилояти, Томди туманида жойлашган, умумий майдони 5600 кв.метр, қурилиш ости майдони 1013,63 кв.метр, 8 та литердан иборат, 1 қаватли Томди деҳқон бозори мажмуаси. Бошланғич баҳоси – 2 873 630 000 сўм.\nАукцион савдо 2019 йил 30 сентябрь куни соат 11.00 да Тошкент шаҳри, Олмазор тумани, 1-Қорақамиш кўчаси, 1-“а” уйда бўлиб ўтади. Аукцион савдода иштирок этиш учун аризалар расмий иш кунлари соат 10.00 дан 16.00 гача қабул қилинади (13.00 дан 14.00 гача тушлик). Аризаларни қабул қилиш аукцион ўтказилиши белгиланган кундан бир иш куни олдин соат 18.00 да тўхтатилади.\nЮқоридаги мулк 2019 йил 30 сентябрь куни сотилмаган тақдирда, такрорий савдо 2019 йил 8, 14 октябрь кунлари соат 11.00 да бўлиб ўтади. Аризаларни қабул қилиш аукцион ўтказилиши белгиланган кундан бир иш куни олдин соат 18.00 да тўхтатилади.


Добавлено: 31.05.2016, 09:55\nАҚШда энг чиройли жиноятчи аёл деб топилган Жереми Микснинг жиддий рақибаси пайдо бўлди. Ижтимоий тармоқда полиция участкасида суратга олинган 24 ёшли босқинчи қиз Сара Сирайтнинг сурати тарқалди, деб хабар қилди “Vesti.ru” нашри.\nСирайт фақатгина полиция ходимларига бўйсунмаганлигини тан олган ва унга беш йилга синов муддати белгиланган.\nҚиз айни пайтда озодликда юрибди ва ижтимоий тармоқ орқали эришган “машҳурлигининг” роҳатини кўрмоқда. Илгари гўзал жиноятчи аёл деб тан олинган Жереми Микс қамоқдан озод этилгач, модалар уйидан шартнома тузиш таклифини олган.


Ўзбекистоннинг Ҳиндистон билан ҳамкорлиги тўғрисида - Review.uz\nҲиндистон Ўзбекистоннинг муҳим савдо-иқтисодий ҳамкорларидан бири ҳисобланади. Икки давлат раҳбарлари томонидан Ўзбекистон билан Ҳиндистон ўртасидаги товар айирбошлаш ҳажмини яқин йилларда 1 млрд. долларга етказиш, шунингдек, “Ҳиндистон–Ўзбекистон имтиёзли савдо тўғрисида битим”ини тузиш мақсадга мувофиқлигини ўрганиш вазифаси кун тартибига қўйилди.\nАйтиш жоизки, Ўзбекистон ва Ҳиндистон ўртасидаги ўзаро савдода сезиларли номутаносиблик мавжуд. 2021 йил якунига кўра, Ўзбекистон ва Ҳиндистон ўртасидаги товар айирбошлаш ҳажми 10,3 фоизга ўсиб, 490 млн. долларни, экспорт ҳажми 36,8 фоизга ортиб, 29 млн. долларни, импорт 9 фоизга ошиб, 460,1 млн. долларни ташкил этди, салбий сальдо эса – 432 млн. долларгача кўтарилди. Шу сабабли, Ҳиндистон билан товар айирбошлаш ҳажмини... ...


Шамоллаган болани даволашда йўл қўймаслик керак бўлган хатолар – шифокор тавсиялари - 13 Октября 2021 - Блог - WWW.SHERLAR.ORG - SMS SHERLAR, SEVGI SHERLARI, YANGI\nВторник, 26.10.2021, 20:49\nГлавная » 2021 » Октябрь » 13 » Шамоллаган болани даволашда йўл қўймаслик керак бўлган хатолар – шифокор тавсиялари\nАйни кунларда болалар ва катталар орасида шамоллаш ёки гриппга чалиниш ҳолатлари кўп учрамоқда. Ҳудудлардаги болалар шифохоналарида турнақатор навбат кузатилаётгани сир эмас. Республика ихтисослаштирилган педиатрия илмий амалий тиббиёт марказининг даволаш ишлари бўйича директори ўринбосари, бош шифокор Абдуманнон Абдуқаюмов бу ҳолатларда керакли тавсиялар билан бўлишди.\nШамоллашдан ҳимоя қилишнинг табиий усуллари\nКуз ва баҳор келиши билан болалар орасида шамоллаш ҳолатлари кўпая бошлайди. Бунга сабаб ҳаво ҳарорати кескин ўзгарувчанлигидир.\nБолаларни бундан ҳимоя қилишнинг йўли – уларни мавсумга қараб кийинтириш керак. Уларнинг овқатланишига, айниқса нонуштасига жуда эътиборли бўлиш керак. Витаминга бой маҳсулотларни истеъмол қилиш, гигиенага риоя қилиш ва албатта спорт билан мунтазам равишда шуғуллантириб, чиниқтириш лозим.\nШамоллаш мавсумида болада шамоллаш аломатлари кузатилса, уни 3 кунгача жамоат жойларига жўнатмай туриш тавсия этилади. Чунки бошқаларга ҳам юқтириш эҳтимоли катта бўлади.\nБолаларни шамоллашдан табиий йўллар билан ҳимоя қилиш мумкин. Уларни очиқ ҳавода сайр қилдириш, чиниқтириш, Д витамини бериш керак. Бизнинг ҳудуд серқуёш ўлка ҳисобланса-да, ҳозир кўпчиликда Д витамини танқислиги кузатиляпти. Шунинг учун бу витаминни мунтазам истеъмол қилиш тавсия этилади. Бу витаминнинг Д иммунитетни оширишда таъсири катта. Шу усуллар орқали иммунитетни ошириш мавсумий касалликлардан ҳимояланишда ёрдам беради.\nШамоллаганда исириқ тутатиш аллергия қўзғатади\nШамоллаган болаларни даволашда ўзбошимчалик билан чора кўриш, аниқ натижаси бўлмаган усулларни қўллаш мумкин эмас.\nКўпинча шамоллаган, гриппга чалинган беморлар бор хонада исириқ тутатиш касаллик кўпайишининг олдини олиш чораси сифатида қўлланади. Лекин бугунги кунда бу усул фойда бермайди. Чунки биз истеъмол қилаётган озиқ-овқат ўзгарган, биз нафас олаётган ҳаво ўзгарган. Экологик омиллар таъсири, дарахтларнинг камайиши, ҳар қадамда учрайдиган қурилишлар сабаб ҳавода чанг миқдори кўпайиши турли аллергик касалликлар кўпайишига сабаб бўлди. Болалар орасида ҳам аллергик хасталиклар жуда кўп учрамоқда. Исириқ тутатиш болаларда аллергияни қўзғатиши сабабли шифокорлар томонидан бу тавсия этилмайди.\nАнтибиотиклар умуман мумкин эмас\nШамоллаганда кўпинча уй шароитида даволанишга ўрганганмиз. Лекин билиб-билмасдан туриб болага турли антибиотиклар бериш ёки инъекциялар қилиш умуман нотўғри. Баъзи шифокорлар ҳам шундай вазиятда антибиотик қабул қилишни буюришади. Бу даволаш чораси нотўғри. Ҳар бир ота-она ўз фарзанди саломатлиги учун масъул ва касал бўлганда бола қабул қиладиган ҳар қандай дори ёки уколга жиддий қараши керак. Шамоллаш 99 фоиз ҳолатларда вируслар орқали келиб чиқади. Грипп ёки мавсумий вирусли касалликларда антибиотиклар умуман мумкин эмас, тавсия этилмайди.\nКасалликка чалинганда нима қилиш керак?\nАгар болада шамоллаш аломатлари кузатилса:\nАгар болада тана ҳарорати 38,5 даражадан баланд бўлса, унга ибупрофен бериш керак. Бу дори воситаси нафас йўлларидаги яллиғланиш ҳолатини бартараф этади ҳамда тана ҳароратини пасайтиради. 3 кундан 5 кунгача фақат шу дорини бериш мақсадга мувофиқ. Шу билан биргаликда беморнинг сифатли овқатланишига ва кўп суюқлик истеъмол қилишига эътибор бериш лозим.\nБемор организмида 3 кунгача иситма чиқиши нормал ҳолат ҳисобланади. 3-5 кун орасида тана ҳарорати 38,5 даража бўлиши организмнинг касаллик билан курашаётганини билдиради. Бу вақтда беморни ҳеч қандай антибиотик ёки бошқа воситалар билан даволаш тавсия этилмайди. Агар бемор саломатлиги шу вақт ичида яхши томонга ўзгармаса, шифокорга мурожаат қилиш керак.\nБеморни алоҳидалаш, хона ҳавосини вақти-вақти билан тозалаб туриш зарур.


ТОШКЕНТ, 13 май – Sputnik. АҚШ бош котиби Майк Помпео Москвага ташрифини бекор қилди. Бу ҳақда РИА Новости Франс Пресс агентлигига асосан хабар қилди.\nБироқ, сешанба куни режага мувофиқ у Сочида Владимир Путин ва Ташқи ишлар вазири Сергей Лавров билан учрашади.\nТИВ маълум қилишича, Москва ушбу учрашувда барча мавзулар муҳокама қилинишига умид қилади: Венесуэладан тортиб қуролни назорат қилишгача.\nДушанба куни сиёсатчи Брюсселга йўл олди. Помпео у ерда европалик етакчилар билан долзарб масалалар, шулар ичида Эрон ядровий келишув билан юзага келган ҳолатни муҳокама қилади.\nБундан аввал АҚШ бош котиби Берлин ва Гренландияга ташрифини бекор қилганди.\nЎтган ҳафтада Теҳрон Эрон ядровий дастури бўйича ўз мажбуриятларини бажаришни тўхтатиши ҳақида Буюк Британия, Франция, Германия, Хитой ва Россияга мактуб юборганди.\nТеҳрон барча чекловларга амал қилишга мажбур эмас деб ҳисоблайди ва битимнинг иккита банди бўйича ўз сиёсатини ўзгартиради. Улар бойитилган уран ва оғир сув захираларини сақлаш билан боғлиқ.\n2015 йил Эрон ва 6 та халқаро воситачилар (Россия, АҚШ, Британия, Хитой, Франция, Германия) кўп йиллик муаммо – Эрон атоми бўйича тарихий келишувга эришилганди.\n2018 йил май ойида Дональд Трамп Вашингтон битимдан чиқишини эълон қилди. Шунингдек, АҚШ президенти Теҳронга нисбатан барча санкциялар тикланишини маълум қилди. Шу жумладан, Эрон билан бизнес қиладиган мамлакатларга нисбатан ҳам санциялар жорий этилиши ҳақида айтиб ўтганди. Бундан ташқари, Эрон нефтини экспортини 0 даражасига етказиш мақсади ўрганиб чиқилди.\nҚолган бешта давлат ва Теҳрон АҚШ санкцияларини четлаб ўтиш бўйича ҳисоб-китоб учун молиявий механизмини ишлаб чиқишга келишишди.


Finance.uz - БАНК ВА БАНКИР ИМИЖИ\nБАНК ВА БАНКИР ИМИЖИ\nБанк ёки муайян бир ташкилот обрў-нуфузини унинг имижи белгилайди. Шунинг учун молиявий ташкилотлар ҳамиша ўз имижини кўтариш бўйича курашиб келади. Чунки муайян банк ўз мамлакатида имижи баланд бўлса, демак унинг халқаро имижи ҳам ўз-ўзидан кўтарилади.\nИмиж жуда кенг тушунча. Жуда лўнда таъриф берсак, имиж обрў, нуфуз ва чақирув қоғози (визитка). «Имиж» тушунчаси азалдан бўлгани билан барибир янги. Бу йўналишдаги категорияларни Имижелогия ўрганади. Банкир имижелогиясининг ўзига хос хусусиятлари мавжуд. Банк соҳасида имижни шакллантиришда бошқа соҳаларга хос усул ва омиллардан фойдаланиш ҳам мавжуд. Имиж ва реклама, имиж ва хизмат кўрсатиш, бойлик ва имиж, оммавий ахборот воситалари орқали имижнинг шаклланиши ва ҳоказо.\nИмиж – мураккаб ижтимоий воқеликни вужудга келтириш ва аниқлашнинг тежамкорроқ усули. Имиж – бу банкир энг сифатли хизмат билан мижознинг кўнглини топиш. Бизнинг имижимиз, ўзгаларнинг кўз ўнгидаги суратимиз сингари, баъзи ҳолларда бизнинг ўзимиздан ҳам муҳимроқ бўлади.\nБанк имижи худди сиёсат имижига ўхшаб кетади. Масалан, сайловларда имижни танлаймиз, муайян сиёсий дастурлар (платформа) ёки сайлов участкаларидаги муайян инсонларни эмас. Имиж барчанинг онгида яхши таассуротларни қарор топтириш ва тартибга солишга кўмаклашади. Имиж идеаллаштирилган сурат каби номзоднинг ўзидан кўра, тезроқ ва самаралироқ бошқарувга муҳтож, буни биринчи бўлиб Р. Никсоннинг президентлик сайловлари пайтида америкаликлар синаб кўрдилар. Сайловчи ҳеч қачон номзод билан шахсан тўқнаш келмайди, лекин у албатта унинг имижи билан тўқнаш келади. Бу қоида қанчалик ғалати кўринмасин, у шунчалик адолатли ҳамдир. Таъсир самарадорлигини оширувчи ҳар қандай қонуният доимо ғолиб чиқади.\nШу маънода банкир доим ҳам мижоз билан тўқнаш келмаслиги мумкин, бироқ банкир яратган сифатли муҳитга мижоз йўлиқади ва ижобий таассурот олади. Шундай қилиб, нега айнан имиж омма онгига таъсир этишнинг ҳақиқий воситасига айланмоқда? Гап шундаки, биз омма онги билан фақат коммуникатив бирлик (имиж) ёрдамида ишлай оламиз. Бир одамнинг бошқаси билан мулоқотида жисмоний бирликлар қўлланиши мумкин.\nШартли мисол: сўз билан эмас, болта билан одамни қўрқитиш ёки ўлдириш мумкин. Бироқ омма онгига болта таъсир қилмайди. Бунда эътиборни коммуникатив ҳаракатларга, уларни сўз орқали амалга ошириб, қаратиш керак. Чунки жисмоний объект бу – индивидуал онг, коммуникатив объект эса оммавий онг.\nОАВ билан ишлаш имижи\nБироқ омма онги билан ишлаш шуниси билан ажралиб турадики, банк бутун хизмат кўрсатиш ҳажмини бера олмайди. Банкир ёки сиёсатчи ҳақида мутлақ тўлиқ маълумотни тасаввур қилиб бўлмайди. Бу эса, банкирлар ўз-ўзидан пиар (PR технологиялари) ва ОАВ билан ишлашини тақозо қилади. Ҳозирги замонда пиар ва ОАВ билан ишламайдиган банкирни ҳатто профессионал томондан ҳам яхши мутахассис деб айта олмаймиз.\nИқтисодиётда обрў-эътибор компаниянинг ўз мижозлари ва ҳамкорлари билан бевосита иш юзасидан тўлақонли бизнес алоқалари натижасида пайдо бўлади. Улар шак-шубҳасиз ижобий ёки салбий обрў-эътибор ҳақидаги ахборот тарқатувчиларига айланадилар. Ҳатто мижозлар ўз оламида ўзлари сезмаган ҳолда ўша банкирнинг пиар ёрдамчиси ҳам бўлиб чиқишлари мумкин. Бу эса банкирнинг маҳоратига боғлиқ.\nИмиж ҳамиша бир мақсадга йўналтирилиб, ОАВ орқали ва турли хил махсус тадбирларнинг билвосита таъсири ҳисобига шаклланади. Имиж яна шуниси билан обрў-эътибордан фарқ қиладики, орттириладиган обрў ўтган йиллар асосида пайдо бўлса, имижни яратиш учун нафақат ўтган ва ҳозирги ютуқларидан, балки банкнинг истиқболдаги лойиҳаларидан, шунингдек, ижтимоий аҳамиятга эга таклифлар ва банк раҳбарларининг «илғор» қарашларидан фойдаланиш мумкин. Банк ҳаттоки мижозларга қулай бўлган бирор-бир лойиҳани оммага эълон қилиб ҳам имиж очколарини йиға бошлайди. Бунда имиж ва обрў-эътибор ўзаро чамбарчас боғланган, шунинг учун имижни бошқарганимизда бу обрў-эътиборга таъсир қилади, ва аксинча, обрў-эътибор менежменти натижалари имижга таъсир кўрсатади.\nШу йўл билан, банкнинг имижи бу турли хил ижтимоий гуруҳлар хотирасида сақланаётган банк фаолиятининг хилма хил томонлари ҳақидаги ахборот асосида шаклланадиган банкнинг ушбу гуруҳлар томонидан яхлит идрок (тушуниш ва баҳолаш) этилишидир. Баъзан мақсадли аудиторияларда маълум бир ташкилот муносабати билан пайдо бўладиган тасаввурлар, қиёфалар ва таассуротларлар йиғиндисини ҳам корпоратив имиж деб аташади. Имиж – бу корпоратив идентификациянинг анча мураккаб ва кўп қиёфали жиҳатидир. Имиж яратиш – узоқ давом этадиган жараён ва имиж мақсадли аудиториялар онгида ўрнашиб олмагунча, ўзгаришлар самарали бўлмайди.\nБанк имижи иерархик тузулишга эга. Иерархиянинг ҳар бир босқичи қўшни юқори босқичдаги унсурларга таъсир кўрсатувчи кучга эга. Банк имижининг тузулмаси инсонларнинг ташкилотга нисбатан тасаввурларидан иборат бўлиб, уларни шартли равишда бир неча гуруҳ (таркибий қисм)га ажратиш мумкин:\n1. Хизмат имижи. Бу имиж банкнинг хизмат кўрсатишига эга бўлган ягона хусусиятларига нисбатан бўлган мижозларнинг тасаввурларидан иборат. Хизмат кўрсатишнинг функционал қиймати – хизмат билан таъминлайдиган асосий даромад ёки хизматнинг ўзи; қўшимча хизматлар (хусусиятлар) – хизматни бошқалардан ажратиб турадиган хусусият билан таъминлайди.\n2. Мижозлар имижи. Кенг хизмат кўрсатиш учун мижозларнинг ҳаёт тарзи, ижтимоий мавқе ва табиати ҳақидаги тасаввурларни ўз ичига олади. Ҳаёт тарзи – инсонлар хатти-ҳаракати ва мулоқотининг ўзига хос шахсий ижтимоий-психологик хусусиятлари. Истеъмолчининг ижтимоий мавқеи – маҳсулот истеъмолчисининг жамиятдаги ўрнини кўрсатади ва жинс, ёш, маълумот, касб-ҳунар, оиланинг ҳаётий даври ва шу каби ижтимоий ҳолатларнинг мавжудлигига, шунингдек, «нуфуз», «обрў-эътибор» каби тушунчаларда ифодаланадиган юқоридаги ҳолатларнинг аҳамиятини баҳолашга асосланади. Истеъмолчиларнинг табиати шахснинг хатти-ҳаракатига таъсир этадиган барқарор психологик хусусиятлар йиғиндисини ифодалайди.\n3. Банкнинг ички имижи – бу ходимларнинг ўз ташкилотлари ҳақидаги тасаввурлари тушунилади.\nХулоса қилиб айтганда, банкда имиж масаласи кенг қўлланилиши керак. Имиж деганда биз муайян соҳаларда ҳам бу тушунча мавжуд эканлигини далилладик. Лекин банкда у ҳали тўлиқ ўрганилиши ва имиж тўғрисида тадқиқот иши олиб борилиши кераклигини таъкидламоқчимиз. Чунки имиж банкда бошқа соҳаларга қараганда жуда муҳимроқ категориядир. Биргина мисол келтирсак, ривожланган давлатларда масалан Германияда мижоз негадир банкирни худди қариндошидек ўзига яқин олиб суҳбатлашади. Бу эса ўша мамлакатда банкир ишончли экани ёки банкирлар ишонч қозонишга уста эканидан далолат беради. Ҳатто бу мамлакатда телевизиончи журналист, сухандон телевидениеда оддий кийиниб, яъни, эски, арзон, лекин тоза кастюм–шимларда хабарлар ўқиганини кўриб рости ҳайрон бўлганмиз. Бу нарса кейин билсак, халққа нисбатан камтарлик, тавозелик, одмилик белгиси экан. Журналист бу хатти-ҳаракати билан имиж яратиб, кўпчилик эътиборига тушмоқчи бўлар экан. Шундан маълум бўладики, имиж ҳамма жойда ҳар хил тушунилади. Бизда эса санъаткорлардан тортиб, журналистларгача телевидениеда кийимга зеб бериш, либос билан халқдан ажралиб ўзини наргис тутиш, энг сўнгги модада кийиниш мусобақасини имиж деб тушунамиз. Хусусан, бу нарса, бу оҳанжамалик, қўполроқ қилиб айтганда, олифталикнинг ўзгинаси, асло биз ўйлаган имиж эмас. Ҳатто тараққиёт белгиси эмас.


ЎзА - Вирусга тўсиқ, меҳрга очиқмиз\nВирусга тўсиқ, меҳрга очиқмиз\nТошкент вилояти Чирчиқ шаҳрида “Адолат” социал-демократик партияси шаҳар Кенгаши депутатлари ва фаоллари томонидан “Вирусга тўсиқ, меҳрга очиқмиз” хайрия акцияси ўтказилди.\nМаълумки, айни пайтда бутун дунё мамлакатлари, шу жумладан, Ўзбекистонни ҳам коронавирус пандемияси ҳавотирга солмоқда. COVID-19 коронавирус инфекцияси билан боғлиқ айни пайтгача кузатилган ҳолат шундан далолат бермоқдаки, мазкур офатни енгиш учун биринчи навбатда ўзаро ҳамжиҳатлик, бирдамлик талаб этилади.\nБу борада “Адолат” СДП депутатлари ҳам фаоллик кўрсатмоқда. Жумладан, халқ депутатлари Тошкент вилояти Кенгаши депутати Маҳмуджон Балтабаев, Чирчиқ шаҳар Кенгаши депутатлари Равшан Дастиров, Музаффар Абдуқодиров ташаббуси билан шаҳар санитария-эпидемиология маркази, “Avicenna Medical Service” тиббиёт муассасаси ҳамкорлигида коронавирус инфекцияси тарқалишининг олдини олиш, санитария-эпидемиологик осойишталикни таъминлаш мақсадида шаҳардаги 12 та савдо ва хизмат кўрсатиш объекти ҳамда 28 та хонадон дезинфекция қилинди.\nШунингдек, шаҳар ҳокимлиги ахборот хизматидан маълум қилишича, 2-сектор раҳбари – шаҳар прокурори тадбиркор Дилафруз Ботирова билан ҳамкорликда 14-сонли Меҳрибонлик уйи тарбияланувчиларига ниқоб ҳамда санитария-гигиена воситалари ҳадъя этилди.\nЧирчиқ шаҳрида коронавирус инфекцияси тарқалишининг олдини олиш, аҳоли саломатлиги ва хавфсизлигини таъминлашга қаратилган бу каби хайрли тадбирлар давом этмоқда.


02.01.20-Пирмуҳаммад ХОЛМАТга ХАТ – Huquqbon\nМуҳтaрaм Пирмуҳaммaд Xoлмaт!\nЁзгaн мaктубингиз учун сaмимий тaшaккуримни қaбул қилинг.\nOдaтдa, чeт элдaн Тoшкeнтгa дeлeгaция ё бир юқoри лaвoзимли шaxс кeлсa элчиxoнaлaр бизни тaклиф этишaди. Мeҳмoнлaр билaн бир стoлнинг aтрoфидa ўтириб сўҳбaт қилaмиз. Кўпинчa М.Aрдзинoв билaн биргa O.Oрипoв бoрaди. Мeн Oтaнaзaр aкaни сaмимий ҳурмaт қилaмaн вa Ўзбeкистoннинг энг илғoр сиёсaтчилaридaн бири дeб ҳисoблaймaн.\nБирoқ, бизнинг кўзимиз oлдидa Aрдзинoв мeн ҳaқимдa ёзгaн мaқoлa вa брoшюрaлaрини мeҳмoнлaргa узaтa бoшлaйди. ҲAР СAФAР! Oтaнaзaр aкa эсa улaрни узaтиб ёрдaмлaшaди. Ҳaр сaфaр мeҳмoнлaр “ҳурмaт” юзaсидaн қўлини қaйтaрмaй “тўҳфaни” қaбул қилишaди.\nAрдзинoв мaxсус кучлaр тoпшириғини бaжaрaётгaнини сeзиш қийин эмaс. Бирoқ Oтaнaзaр aкa нeгa Aрдзинoвгa “бу ишни қилмaгин” дeб тaнбeҳ бeриш ўрнигa, янa тaкрoрлaймaн, мeнинг кўзим oлдидa унгa ёрдaмлaшa бoшлaйди? Бирoр xусумaти бўлмaгaн oдaм бу ишни қилaдими? Ёки, бaлки, Aрдзинoв oлдидa Oтaнaзaр aкaдa бирoр қўрқув бoрмикин? Oтaнaзaр aкa Aрдзинoвнинг мeнгa қaрши ёзилгaн иккитa ҳужжaтигa (бири мaқoлa, бири – брoшюрa) “ҳaқиқaтгa тўғри” дeб имзo чeккaн (ундa Рaуф Пaрфи, Мaҳбубa Қoсимoвa, Дилoрoм Исoқoвa, Жaмoл Мирсaидoв вa бoшқa, жaъми 10 oдaмнинг имзoси бoр).\nМeнинг иштирoкимсиз ўтгaн учрaшувдa бу ишни қилсa – тушуниш мумкин. Мeнинг oлдимдa бу ишни қилишини қaндaй тушунтириш мумкин? Oтaнaзaр aкa Aрдзинoв мeн ҳaқимдa ўзининг кўп сoнли мaқoлa вa брoшюрaлaри oрқaли тaрқaтaётгaн гaплaри ғирт бўҳтoн экaнини жудa яxши тушунaди. Шундaй экaн, нимa мaқсaддa юқoридa aйтилгaн ҳaтти-ҳaрaкaтни қилaди?\nМeн икки мaрoтaбa Oтaнaзaр aкaнинг уйидa шу мaсaлaни қўйгaнмaн. “Нимaгa aсoслaниб имзo чeккaнсиз?”-дeгaн сaвoлимгa Oтaнaзaр aкa: “Мeн ўқимaй имзo қўйвoргaнмaн” – дeб жaвoб бeрди. Мeнинг: “Сиз жиддий сиёсaтчи oдaмсиз, имзo чeкилгaч, бу қoғoз ҳужжaтгa aйлaнaди-ку, шуни тушунмaйсизми?”- дeгaн сaвoлимгa у киши фaқaт қизaрдилaр.\nМeн Oтaнaзaр aкaни ёмoнлaмoқчи эмaсмaн. Мeн фaктлaрни aйтaяпмaн, xoлoс. Буни ҳaм aйтмaслик мумкин эди, бирoқ кўнгилдa жудa кўп тушуниб бўлмaйдигaн нaрсa тўплaниб қoлди. Aрдзинoв – тушунaрли, у ҳeч қaчoн ўзбeккa эл бўлмaйди. Oтaнaзaр aкa нeгa Aрдзинoвнинг йўлидaн кeтaяпти? Бундaн Муҳaммaд Сoлиҳдaй инсoн бexaбaр экaнлигигa ишoниш мумкинми?\nМeнинг нa “Эрк”кa, нa Сoлиҳгa вa нa унинг ҳaқиқий, тaкрoрлaймaн, ҳaқиқий дўстлaригa ҳeч қaндaй xусумaтим йўқ. Бирoқ, мeнгa ҳужум қилaётгaнлaрнинг aсoсий қисми –“эрк”чилaрдир. Мeн кимни тaнқид қилсaм, фaқaт сиёсaт нуқтaи-нaзaридaн, унинг сиёсий пoзициясини тaнқид қилгaнмaн. Мeни ҳeч қaчoн инсoннинг шaклу-шaмoили (жисмoний кaмчилиги, мaсaлaн), “eб кeтди-ичиб кeтдиси” вa бoшқa жиҳaтлaри қизиқтиргaн эмaс.\nAрдзинoв мeнинг жисмoний кaмчилигимгa урғу бeриш учун мeни ўзининг брoшюрaлaридa “Квaзимoдo” дeб aтaйди (Виктoр Гюгонинг “Пaриж Мoмoҳaвo ибoдaтxoнaси” рoмaнидaги ўтa жисмoний мaжруҳ қaҳрaмoн). Бирoқ Oтaнaзaр aкa бунгa ҳeч нaрсaни кўрмaгaндaй нaзaр тaшлaйди.\nXaтим чўзилиб кeтди, узр. Мeн муҳтaрaм Сoлиҳгa ўзим тaйёрлaгaн вa тaрқaтгaн ҳужжaтлaримдaн фaқaт учтaсини юбoрдим, xoлoс. Мeнинг Ўзбeкистoн учун ўтa зaрур бўлгaн дeмoкрaтия, эркинлик, инсoн ҳуқуқлaрининг тaъминлaниши бoрaсидa бaҳoли-қудрaт oлиб бoрaётгaн курaшимгa Oллoҳ гувoҳ. Мeн бaндaмaн, вa дeмaк, xaтo вa кaмчиликлaрим, гунoҳлaрим бoр. Лeкин мeн сoтқинлик қилгaн эмaсмaн.\nБиз Муҳaммaд Сoлиҳ билaн 1993 йилдaн бeри кўришгaн вa гaплaшгaнимиз йўқ. Илгaри ҳaм кўп гaплaшмaгaнмиз. Бирoқ унинг мeнгa битгaн биринчи мaктуби мeни шoшириб қўйди. Бу мaктубдaн нaфaқaт Aрдзинoвнинг қўлaнсa ҳиди, унинг имзoси ҳaм кўриниб турибди, чунки у яқингинaдa xудди шундaй xaт (мeнинг Oлмa-Oтaдa қилгaн дoклaдимгa 3-4 сaҳифaлик шaрҳ) тaрқaтгaн эди.\nСoлиҳ: “Aрзинoв дeгaн oдaмни мeн ҳeч қaчoн тaнимaгaнмaн, бундaнм кeйин ҳaм тaнимoқчи эмaсмaн” дeб ёзaди, мeнгa йўллaгaн ўзининг иккинчи xaтидa. Буни ўрислaр “лукaвствo” (қувлик) дeйишaди. Сoлиҳнинг бу гaпини Aрдзинoв билиб қoлмaсин, aкс ҳoлдa у бутун ғaзaбини унгa қaрaтaди. Oтaнaзaр aкa ҳaм Aрдзинoвнинг шу xусусиятини яxши билсa кeрaк, вa шундaн қўрқиб унинг мушугини “пишт” дeя oлмaсa кeрaк.\nСaлoмaт бўлинг. Xудo ёр бўлсин.\n20 янвaрь 2002 йил


16 январ 2021, Тошкент вақти: 23:09\nНаманганлик йўловчилар автобус кутмоқда.\n23 апрель куни йўналишда қатновчи Damas автомобилларининг Наманган шаҳрига кириши тақиқлаб қўйилгани тўғрисидаги видеохабар ижтимоий тармоқларда тарқади.\nНаманган шаҳар ҳокимлиги мулозими бу хабарни тасдиқлар экан, ҳолатни Damasлар ўрнига автобуслардан фойдаланишга ўтиш йўлида сўнгги йилларда олиб борилаётган сиёсат билан боғлади.\nНаманган. Шаҳар йўналишларидан Damasлар сиқиб чиқарилди\nНаманганлик Damas ҳайдовчиларидан бири ижтимоий тармоқларда “Бугундан бошлаб Damasларни Лоладан ичкарига ўтказишмаяпти”, деган видеохабарни эълон қилди.\nНаманганлик Дамас ҳайдовчисининг мурожаати\nЛола – Наманганга Андижон томондан келишдаги катта гузар, шаҳарнинг чети.\nҲайдовчи ўз видеохабарини йўл четида қатор тизилиб турган ўнлаб Damasлар фонида ёзган. У “кредити бор, уйида касаллари бор” ҳамкасблари ишсиз қолаётганидан зорланади.\nНаманган шаҳар ҳокимлиги Ахборот хизмати ходими (Отабек) Damasлар шаҳарга киритилмаётганини тасдиқлади:\n- Тўғри, Damasлар шаҳарга киритилмаяпти. Лекин бу - шаҳарда Damasлар умуман йўқ, дегани эмас, пана-пастқам кўчалардан юриб ишлашаяпти.\nАйни пайтда, шаҳар ҳокимлиги мулозимининг сўзларига қараганда, Damasларни шаҳарга киритмай қўйиш бир кечада, тўсатдан қабул қилинган қарор эмас. Бу масалага оид дастлабки ҳужжат – Наманган вилоят ҳокимининг фармойиши бундан 3 йил муқаддам – 2016 йилнинг 23 февралида чиққан. Бу ҳужжат орадан бир йил ўтиб кучга кирган ва шаҳар ҳокимлиги бу масала билан шуғулланишни бошлаган. Ва Damasларга шаҳар ичида ишлаш учун лицензия бериш 2017 йилдан бошлаб тўхтатилган.\nDamasчиларга шаҳар ичида ишлашга лицензия бериш 2017 да тўхтатилган бўлса, норозилик нега айнан бугун пайдо бўлди?\nШаҳар ҳокимлиги мулозими бу саволни автоташувларга лицензия берувчи Ўзбекистон транспорт агентлигига (“Дарётранс”) беришни тавсия қилди.\n“Дарётранс”нинг Наманган шаҳридаги вакили Озодлик саволини эшитиб-эшитмаёқ алоқани узиб қўйди, Telegram орқали ҳам жавоб бермади.\nDamasлар ўрнига кредитга олинган Isuzuлар\nНаманганлик ҳайдовчилардан келган яна бир хабар муаллифи шаҳарга Damasларнинг киритилмаётганини “шаҳарга келтирилган автобуслар кредитини қоплаш учун аҳоли мажбуран автобусда юришга мажбур қилинаётгани” билан изоҳлаган.\nНаманган шаҳар ҳокимлиги Ахборот хизмати ходимининг билдиришича, шу кунда шаҳарда йўловчилар 150 тадан ортиқ Isuzu автобусларида ташилмоқда.\n2016 йилнинг 26 июлида (вилоят ҳокимининг Damasларга оид фармойиши чиққанидан 5 ой ўтиб) Uz24.uz сайти Namnews.uz сайтига таяниб, Наманганлик тадбиркор, "Турон-95 МБИ" МЧЖ раҳбари Борилло Муродов томонидан вилоятга 50 та "Исузу" русумли автобуслар олиб келингани, улар 4, 17, 23, 1-йўналишларга қўйилгани тўғрисида хабар қилган эди.\nХабарда¸ тадбиркорга таяниб айтилишича, автобуслар банкдан 4 йил муддатга олинган 4,6 миллиард сўм кредит эвазига олиб келинган ва ҳайдовчиликка кўп йиллик тажрибага эга 50 киши ишга қабул қилинган.\nХабарда "Турон-95 МБИ" МЧЖ раҳбари Борилло Муродовнинг мана бу сўзлари ҳам келтирилган:\n"Наманган шаҳрида Damas автоуловлари ҳаддан зиёд кўпайиб кетди. Бунга қарши эмасмиз, бироқ, киракашларимизнинг аксарияти ҳаракат хавфсизлигига риоя қилмайди, сабаби уларнинг кўплари тажрибага ҳам, рухсатномага ҳам эга эмаслар. Яна бир гап: айрим магистраль кўчаларимиз таъмирталаб. Ана шу муаммоларни ҳал этишда мутасадди ташкилотлардан амалий ёрдам кутамиз".\nИстеъмолчилар Damasчилардан норози\nРеспублика Истеъмолчилар жамияти Наманган шаҳар бўлими вакили Ҳусанбой Алиев damasчилар билан боғлиқ вазиятни шарҳлар экан, бундай деди:\n“Шаҳарда транспорт кўп. Жуда кўп автоҳалокатлар damasчиларнинг айби билан бўлмоқда. Истаган жойида, учинчи полоса демай, светофор демай тўхтайверишади. Охир-оқибат уларнинг шаҳар ичида ишлашини тўхтатишга қарор қилинди. Лекин шаҳардан ташқарида, туманларга, қишлоқларга қатнайверишлари мумкин”.\nҲусанбой Алиевнинг айтишича, кўплаб damasчилар лицензия бериш тўхтатиб қўйилганидан сўнг, вазиятни тўғри баҳолаб, damasларини енгил машиналарга алмаштириб, таксичилик қилмоқда.\nҲукумат қарорига биноан 2019 йил июлидан барча такси ва автобусларда видеорегистраторлар бўлиши шарт\nҲайдовчиларнинг ҳуқуқбузарлиги тўғрисида "тегишли жойга" хабар берганлар мукофотланади\nАндижон ва Самарқандда текин автобуслар сайлов участкаларига хизмат қилди\nНаманганда Damas поезд билан тўқнашди, 2 одам ҳалок бўлди\nҚАШҚАДАРЁ – “Йўл нозирлари “Дамас” ҳайдовчиларидан пахтада текин фойдаланмоқда”


Шифокорлар гўдакларни йўргаклашни тавсия этмайди - www.Voydod.net\nШифокорлар гўдакларни йўргаклашни тавсия этмайди Bo'limi: Новости Мира\n5 Йўргаклаш чақалоқларни тинчлантиради деб ҳисоблашади. БироқСаутгемптон (Британия) университети олимлари чақалоқларни йўргаклаш тос-сон бўғимининг жароҳатланишигаолиб келишини айтмоқда. Доялар қироллик коллежи ҳам гўдакларни маҳкам йўргаклашни тавсия этмайди.\nГап шундаки, йўргакланган боланинг оёқлари чўзилган ва босилган ҳолатда бўлади ва уқимирлай олмайди. Бу эса бўғимларга ёмон таъсир қилади. Тос бўғими нормал ривожланиши учун бола оёқларинибукиш имкониятига эга бўлиши лозим. Шунингдек, болани йўргаклаганда қизиб кетиш ва тўсатдан ўлиб қолиш хавфиҳам юқори бўлади.\nАслини олганда, юқорида тилга олинган муаммони боланинг оёғиниузоқ вақт чўзиб қўювчи барча мосламалар келтириб чиқариши мумкин. Экспертларнинг сўзларига кўра, ота-оналарболани нотўғри парвариш қилиш оқибатида дисплазия ривожланиши эҳтимоли ҳақида билиб қўйишлари керак.\nДисплазия – бу бўғимнинг нотўғри ривожланиши билан шартланган бўғим норасолигидир. У сонсуягининг чиқиб кетишига олиб келади. Уни даволаш ишлари қанчалик эрта бошланса, шунчалик яхши. Асосийусуллар орасида оёқларни букиш ва ажратиш ҳолатида ушлаб турувчи ортопедик воситаларни қўллашни қайд этишмумкин. Бундай воситаларга махсус иштонлар, ёстиқлар, узангилар, шиналар киради. Шунингдек, гимнастика биланшуғулланиш ҳам тавсия этилади. Оғир ҳолатларда чиққан жойни киритиб қўйиш ва боғлаш мумкин. Манба:www.darakchi.uz Barcha izohlar: 0


Адлия вазирлигида уч авлод учрашуви\n1 октябрь – Ўқитувчи ва мураббийлар куни муносабати билан Адлия вазирлигида байрам тадбири ташкил этилди.\n1 октябрь – Ўқитувчи ва мураббийлар куни муносабати билан Адлия вазирлигида байрам тадбири ташкил этилди. Унда Адлия вазирлиги марказий аппарати, муассасалари вакиллари, соҳа фахрийлари, Юристлар малакасини ошириш маркази, Тошкент давлат юридик университети, академик лицей ва юридик коллежларнинг профессор-ўқитувчилари иштирок этди.\nТадбирда адлия вазири Русланбек Давлетов сўзга чиқиб, бутун ҳаётимиз давомида биз билан билими ва ҳаёт тажрибасини бўлишган, илк ғалабаларимиз сабабчиси бўлган меҳрибон ва ғамхўр, талабчан ва жонкуяр устоз ва мураббийларимизни меҳр ва миннатдорлик билан ёдга олишимизни, уларнинг ҳар кунги фаолияти ва меҳнати билан кўплаб авлодларнинг тақдири белгиланишини эътироф этди.\nАдлия вазирлиги доимо мамлакатимизнинг юридик кадрлар тайёрлаш тизимига расман масъул идора бўлиб ҳозирда вазирлик тасарруфидаги таълим муассасаларида 600 дан ошиқ ўқитувчи ва мураббийлар фаолият юритади.\nМаълумки, юридик кадрлар жамият таянчи, ислоҳотларнинг локомотиви ҳисобланиб, улар ислоҳотларнинг ҳуқуқий жиҳатдан қўллаб-қувватланиши, қонун устуворлиги, энг аввало фуқаролар ҳуқуқлари ва қонуний манфаатлари ҳимоясини таъминлайди. Айнан шунинг учун ҳам юридик кадрларни тайёрлаш доимо долзарб масала бўлиб келган\nЮридик кадрларни халқаро стандартлар бўйича профессионал ўқитиш маркази ташкил этилиши юксак имкониятларнинг яна бир ёрқин далилидир. Юридик ихтисослик бўйича қайта тайёрлаш курсларини тамомлаган олий маълумотли кадрлар давлат органлари ва бошқа ташкилотлар юридик хизматида ишлаш ҳуқуқига эга бўлади. Соҳа ходимларининг сўзларига кўра, бу ҳам катта янгилик ва катта имкониятдан далолатдир.\nТадбирда адлия вазири ўқитувчиларнинг касб байрами муносабати билан келажак авлодга таълим-тарбия беришда ўзининг муносиб ҳиссасини қўшиб келаётган барчани самимий қутлаб, ватанимиз равнақи йўлидаги эзгу ишларида муваффақиятлар тилади.\nШу билан бирга, ёшлар тарбиясида ўзининг муносиб ҳиссасини қўшиб келаётган профессор-ўқитувчиларга эсдалик совғалари топширилди.\n22:40 / 30:09:2019


Солиқ кодексида янги механизмни назарда тутиш таклиф этилмоқда\n15:03 / 13.03.2019\nҚарз тан олинса - судсиз ундириб олинади. Солиқ кодексида ана шундай механизмни назарда тутиш таклиф этилмоқда. Қонун лойиҳаси муҳокама қилиняпти, деб ёзади Norma.\nАйни пайтда ундирувни солиқ тўловчининг мол-мулкига қаратиш солиқ органларининг даъво аризаси асосида суд тартибида амалга оширилади (Солиқ кодексининг 65-моддаси). Давлат солиқ қўмитаси солиқ органларининг қарори асосида, яъни суддан ташқари тартибда ундириш имконини берувчи тузатишлар киритишни таклиф этмоқда.\nБунинг учун қуйидаги шартларни бажариш мажбурий саналади:\n• солиқ тўловчи солиқ қарзини ёзма равишда тан олиши, уни ЭРИ билан тасдиқланган электрон ҳужжат шаклида тақдим этиш мумкин;\n• солиқ тўловчи ундирув унинг мол-мулкига қаратилиши ҳақида огоҳлантирилиши.\nҚарорни солиқ органининг раҳбари имзолайди, у гербли муҳр билан тасдиқланади. Ҳужжатнинг нусхаси у чиқарилган кундан бошлаб 2 иш кунидан ошмаган муддатда солиқ тўловчига тилхат олган ҳолда тақдим этилиши ёки почта орқали (тақдим этилганлиги ҳақида билдиришнома берилган буюртма хат билан) йўлланиши керак бўлади.\nҚарор тақдим этилгандан кейин 10 кун ўтгач кучга киради, шундан сўнг 3 иш куни ичида давлат ижрочисига мажбурий ижро этиш учун юборилади. Бунда ҳам ЭРИ қўйилган электрон ҳужжатни расмийлаштиришга ва идоралараро ҳамкорлик ахборот тизимларидан фойдаланишга йўл қўйилади.\nҚарорга қуйидаги ҳужжатлар илова қилиниши шарт:\n• солиқ қарзини узиш тўғрисидаги талабнома нусхаси, талабнома солиқ тўловчига тақдим этилганлиги (йўллангани) далили илова қилинган ҳолда;\n• солиқ тўловчининг солиқ қарзи суммасини тан олиш тўғрисидаги хати нусхаси;\n• солиқ тўловчига қарор нусхаси тақдим этилганлигини тасдиқловчи ҳужжат.\nЭслатиб ўтамиз, ундирувни солиқ тўловчиларнинг мол-мулкига қаратиш учун солиқ қарзининг энг кам миқдорлари белгиланган:\n• Солиқ кодексига мувофиқ солиқлар ва бошқа мажбурий тўловларни тўлаш мажбурияти зиммасига юкланган юридик шахслар ва уларнинг алоҳида бўлинмалари – 4 054 600 сўм;\n• жисмоний шахслар – 1 013 700 сўм.


2015 йил кузидан чиқиндиларни саралаш учун Тошкент маҳаллаларига рангли контейнерлар ўрнатилади - Anhor\nAnhor Все посты 2015 йил кузидан чиқиндиларни саралаш учун Тошкент маҳаллаларига рангли контейнерлар ўрнатилади\n2015 йил кузидан чиқиндиларни саралаш учун Тошкент маҳаллаларига рангли контейнерлар ўрнатилади\nТошкентда 2015 йил кузидан чиқиндиларни саралаш бўйича лойиҳа босқичма-босқич амалга оширилиши бошланади. Бу ҳақда, «Махсустранс»га асосланиб, Podrobno.uz хабар бермоқда, деб ёзади “Кун” нашри.\n«Махсустранс» берган маълумотга кўра, лойиҳани амалиётга татбиқ этиш учун 70 миллион доллардан ортиқ маблағ йўналтирилади. Бу маблағга, жумладан, кўк, оқ, сариқ, қора рангли ва махсус контейнерларни сотиб олиш режалаштирилган.\nХабар беришларича, чиқиндиларни саралаш бўйича лойиҳа доирасида сотиб олиниб, жойларга ўрнатиладиган кўк контейнерлар пластмасса чиқиндилари учун, оқ контейнерлар қоғоз чиқиндилар учун, сариқ контейнерлар озиқ-овқат чиқиндилари учун, қора конейтерлар эса бошқа турдаги чиқиндилар учун мўлжалланган бўлади. Махсус контейнерлар эса таркибида симоб бўлган чиқиндилар учун ажратилади.\nСараланган чиқиндиларни ташиш учун «Махсустранс» яна 200 та махсус машина сотиб олади, бу машиналар ҳам чиқинди турига мос равишда алоҳида-алоҳида рангларда бўлади. Бундан ташқари, автомобиллар GPS тизими билан таъминланади, «Махсустранс» эса шу лойиҳа доирасида 15 мингта турли компьютер техникасини сотиб олади.\nҚайд этиб ўтамиз, «Махсустранс» вакиллари бир муддат аввал Буюк Британияда бўлиб, Лондонда 1998 йилдан бери амалда бўлган лойиҳани ўрганиб, тажриба орттириб қайтган эди. Маълумот учун, ҳозирги вақтда 370 та махсус техникага эга бўлган «Махсустранс»нинг Тошкент шаҳар бошқармаси кунига 2,2 минг тонна чиқиндини шаҳардан олиб чиқмоқда.\nмахсустрансмаҳаллаларрангли чиқинди контейнерлари\nАнқарада Ўзбекистон ва Туркия ўртасида музокаралар ўтказилди


Мулоқот 16.07.2020 13:22\nПойтахтимизда Инсон ҳуқуқлари бўйича Ўзбекистон Республикаси Миллий маркази томонидан Бирлашган Миллатлар Ташкилотининг Ўзбекистондаги ваколатхонаси ва Европада Хавфсизлик ва Ҳамкорлик Ташкилотининг мамлакатимиздаги лойиҳаларини мувофиқлаштирувчиси офиси билан ҳамкорликда Миллий мулоқот ташкил этилди. Ушбу тадбир COVID-19 пандемияси муносабати билан жорий этилган чекловлар шароитида инсон ҳуқуқларини ҳимоялаш мавзусига бағишланди.\nОнлайн шаклда кечган давра суҳбатида Олий Мажлис Сенати аъзолари, Қонунчилик палатаси депутатлари, вазирлик ва идоралар масъуллари, Ўзбекистондаги халқаро ташкилотлар ва дипломатик корпус вакиллари ҳамда фуқаролик жамияти институтлари мутасаддилари, шунингдек БМТ, БМТ Ривожланиш Дастури, БМТнинг Инсон ҳуқуқлари бўйича олий комиссари Бошқармаси, Жаҳон соғлиқни сақлаш ташкилоти, ЕХҲТ ва бошқа халқаро тузилмалар вакиллари иштирок этди.\nТадбирда Ўзбекистоннинг COVID-19 пандемиясига қарши курашиш жараёнида инсон ҳуқуқларини таъминлашга оид миллий чораларни амалга ошириш борасидаги ижобий сабоқлари муҳокама қилинди.\nБироз аввал, 24 июнь куни БМТ ва ЕХҲТ расмий шахслари Тошкент вилояти Юқори Чирчиқ туманидаги Ўртасарой карантин марказига ташриф буюрганди. Ушбу ташриф давомида карантин ҳудудларида инсон ҳуқуқларига амал қилиниши борасидаги Ўзбекистон тажрибасини таҳлил қилиш учун амалий далиллар тўплаш имкони туғилди.\nМиллий мулоқот доирасида Соғлиқни сақлаш, Адлия вазирликлари вакиллари, Болалар омбудсмани, шунингдек БМТ Инсон ҳуқуқлари бўйича олий комиссари Бошқармасининг Женевадаги эксперти, БМТ Қийноқларга қарши кичик қўмитаси раиси ўринбосари, ЖССТ Европадаги минтақавий бюроси мутахассиси ҳамда фуқаролик жамияти мустақил вакилларининг маърузалари тингланди. Маърузачилар Ўзбекистоннинг бу борадаги тажрибасидан келиб чиқадиган хулоса ва тавсиялар ҳамда глобал истиқбол масалалари хусусида атрофлича фикр юритдилар.\nУчрашувда БМТнинг карантин чоралари бўйича қабул қилган сўнгги йўриқномалари ҳам муҳокама қилинди. Жумладан, 2020 йил 19 мартда тасдиқланган "Коронавирус (COVID-19) касаллиги тарқалишини тийиб туриш шароитида алоҳида шахсларни карантинга жойлаштириш принциплари бўйича ЖССТ Йўриқномаси" ҳақида сўз борди.\nУшбу Йўриқномада қайд этилганидек, коронавирус пандемияси тарқалаётган шароитда жамоатчилик билан яқин ҳамкорликда иш олиб бориш муҳим аҳамиятга эга. Карантинга жойлаштирилган шахсларга тиббий, молиявий, ижтимоий ва руҳий-маънавий ёрдам кўрсатилиши лозим. Уларнинг асосий эҳтиёжлари, жумладан, озиқ-овқат, сув ва бошқа шу каби ҳаётий зарур маҳсулотларга бўлган талаблари қаноатлантирилиши зарур. Айниқса, аҳолининг заиф қатламлари талаб-эҳтиёжларига устувор аҳамият берилиши даркор.\nБу ҳақда фикр юритганда, мамлакатимизда ҳам ушбу хатарни бартараф этиш учун барча зарур чоралар кўрилаётганини қайд этиш мақсадга мувофиқ. Энг муҳими, бунда аввало инсон манфаатлари ҳар нарсадан устунлиги талабидан келиб чиқилаётир.\nМаълумки, коронавирус пандемиясига қарши кураш бўйича тиббий ва ижтимоий чора-тадбирлар жамоатчиликнинг тўлиқ иштирокида амалга оширилиши зарурлиги ЖССТ томонидан қатъий тавсия этилган. Зеро, инсон ҳуқуқлари, жумладан инсоннинг ўз фикрини эркин ифода этиш ва қарорлар қабул қилишда фаол иштирок этиш ҳуқуқи ҳурмат қилиниши жамоатчилик соғлиғини сақлаш сиёсатининг муҳим омилидир.\nТадбир якунида пандемия карантини шароитида инсон ҳуқуқларини ҳимоялаш борасида аниқланган қийинчиликлар бўйича давлат органларига таклиф этиладиган тавсиялар ишлаб чиқилди.\nИнсон ҳуқуқлари бўйича Ўзбекистон Республикаси Миллий маркази матбуот хизмати


Журналистнинг аччиқ қисмати – Сурхон тонги\nБош саҳифа / Жамият / Журналистнинг аччиқ қисмати\nМай 25, 2018\tЖамият Изоҳ қолдириш 850 Кўрилди\nЭрталаб хонамга ҳамкасб дўстимизнинг янгаси кириб келди. Гапдан гап чиқиб, ҳамкасбимиз Азизали Алибоевни хотирлаган бўлдик. Чунки у қазо қилгандан буён на кўчада, на уйда, на тўй-маъракада у ҳақда бирор гап, сўз эшитмаганимни эсладим. Дўстимизнинг янгаси сумкасидан чиқариб қоғозга ўралган бир нарсани олдимга қўйди. Мундоқ қўлимга олиб қарасам каттагина бир китоб. Азизали Алибоев. “Жайронгина”…\nАжабо, ўн йилдан ортиқ бир идорада ишлаб, унинг бирор марта адабиёт, шеърият ҳақида гапирганини ёки қораламаларини кўрсатганини эслай олмайман. Биз хизмат юзасидан сафарларда бирга бўлганмиз, турли мавзулар, ижодкорлар ҳақида тортишганмиз. Лекин унинг яхшигина шоирлигини мен сезмаган эканман. У хонамга кирганда “Ака, янгисидан ўқинг” деб қўярда-қўймасди. “Шеърларингиздан мазза қилдим”, дерди. Шунда нега доимо мақолалар олиб келасиз, ижодингиздан ҳам намуналарни чоп этайлик деганимда, бир неча бор “Ака, мен ижод қилмайман. Мақола ёзаман”, деганлари ҳозиргидек ёдимда.\nАзизали Алибоев асли касби қурувчи-муҳандис. Тошкент давлат политехника институтини тугатган. Шундан сўнг бир оз ўз мутахассислиги бўйича ишлагач, адабиёт ва матбуот уни ўзига ром этган. “Шеробод” туман газетасида адабий ходим бўлиб ишлаш билан бирга сирт дан Тошкент давлат университетининг журналистика факультетини тугатди. Икки карра олий дипломга эга бўлган дўстимиз Азизали бир умр матбуотга содиқлигича қолди. Ўн йилдан кўпроқ “Сурхон тонги” газетасида адабий ходим, туманлараро махсус мухбир вазифасида ишлади. Ундан сўнг, “Адолат тарозиси” газетасида муҳаррир ўринбосари ва бош муҳаррир бўлиб фаолият юритди.\nОлти фарзанднинг отаси бўлган Азизали Алибоев умрининг сўнгги кунларигача Ўзбекистон матбуот ва ахборот агентлиги оммавий ахборот воситалари мониторинги марказининг минтақавий филиали раҳбари сифатида ибратли фаолият олиб борди. Кечагидек эсимда: 2015 йил, 15 декабрь, беозор ва хокисор бўлган дўстимиз қўнғироқ қилиб, бир соатдан сўнг келишини айтди. Азизали келгач, биз Маҳмуд Абулфайизов билан у кишини роса гапга солиб, ҳазиллашган бўлдик. Одатдагидек қисқа ва аниқ жавоб қайтарди: “Иш тиғиз, вақт етишмайди”.\nСўнгра ёнидан машинкада ёзилган бир қоғозлик мақолани олдимизга қўйди. “Бу киши синглим бўлади. Музработ туманининг А. Набиев номли хўжалигида яшайди, ўқитувчи”, деди. Ҳар доимгидек мониторинг марказига қараб шошиларкан, “биз томонларга ҳам ўтинглар” деди. Ўшанда биз бу суҳбат, бу дийдорлашув сўнггиси эканлигини хаёлимизга ҳам келтирмабмиз.\nҲафта охирида синглисининг мақоласи чоп этилди. Азизалига қўнғироқ қилдик. Тушолмадик. Уч кундан сўнг у кишини вилоят шифохонасида вафот этганини айтишди. Унинг жигар церрозига учраганини камдан-кам одам биларди. Боргандик. Туманга олиб кетишганини айтишди. Жамоа бўлиб маъракаларида иштирок этдик. Шеробод туманининг собиқ 17-совхози марказидаги уйига борганда юрак эзилиб кетади. Фарзандлари, набиралари, у қўли билан эккан дарахтлар, анорзор боғи, у ердаги ҳар бир барг, ҳар бир шох дўстимиз, ҳамкасбимиз Азизали Алибоевни эслатиб туради. Гўё қайсидир дарахт панасидан “Хуш келибсизлар” деб чиқиб келаётгандай…\n… Китобни бир-бир варақлайман, ҳижжалаб ўқийман. …1978 йилларда ёзилган шеърлар. 19 ёшга тўлмаган йигит ўлим ҳақида, севги ҳақида бу қадар тиниқ ва илҳом билан ёзгани мени ҳайратга солади. “Ҳар кимнинг ҳаёти ўзгача, аммо, Ббарибир муқаррар, оҳ, ўлим ҳақдир”. Ёки “Мангу кўз юмганингда мармар сағана қўюрлар, Ўлгандан сўнг гўрда тинч ётмоқ чун болиш на керак?!”.Ёки “Дунёда бор экан энг сўнгги манзил”… бу шунчаки, эрмак учун айтилган гаплар эмас. Буни ижодкорнинг юрагига Аллоҳ солган.\nВоҳада ўнлаб журналистлар бор. Уларнинг бирортаси Азизалининг ҳаётдан, ишидан, соғлигидан нолиганини эшитмаган. Бунга юз карра иймоним комил. У ҳамиша самимий, беозор, ним табассумда юрадиган инсон эди. Шу туфайли ҳам ўзининг ижодкорлигини, бутун дарду аламини, ташвишу изтиробларини қаламга, шеърга тўкишини ҳеч ким билмасди…\nЖурналист дўстимизнинг ўлимидан икки йил ўтгач, унинг жуфти ҳалоли қаерлардадир яшириб сақлайдиган қўлёзма ва дафтарларини титкилаб, қалб қўри билан муҳрланган битикларни топиб олади. Уларни ўқиб чиқиб, ўзича тартиб бера бошлайди. Ва “Жайронгина” сарлавҳаси остида Тошкентдаги “Ғафур Ғулом” нашриётида минг нусхада чоп эттиради. Бежиз ўхшатмасдан, учратмас деган ҳикмат айтилмаган экан. Азизалининг турмуш ўртоғи ҳам худди ўзидек хокисор, беозор ва камтарин аёл. Шу даражада иш бажарганлигини ҳатто Азизалининг энг яқинларидан ҳам сир тутган. Китоб сўнггида турмуш ўртоғининг ҳамкасблари ва курсдош дўстлари томонидан ўлимидан кейин матбуотда чоп этилган хотираларни ҳам киритган.\nБу китобни қўлига олган, уни варақлаган адабиёт ишқибозлари, Азизали Алибоевнинг фарзандлари, набиралари, яқин қариндошлари дўстлари, ҳамкасблари бу азиз инсонни қайтадан кашф қилишига имоним комил. Ҳар қалай, китобга 102 та шеър, 32 тўртлик киритилган бўлиб, уларнинг ҳар бир сатрида Азизалининг ўзлиги ва мени ойнадек акс этган. Заҳматкаш журналист, садоқатли дўст, эътиборли ҳамкасб ва соҳир қалам соҳиби билан қайта суҳбат қурмоқчи бўлсангиз, дийдорлашишни хумор қилсангиз, унда биринчи ва охирги ёдгорлик бўлиб қолган “Жайронгина” китобини бир муддат ёнингизда олиб юринг.\nОлдинги Ойни этак билан…\nКейинги Иқтисодий ўсиш\nОлий суд вакили кимларнинг муаммосини ҳал этди?


РУз Афғонистондаги вазиятни кузатаётганини эълон қилди\n17 Avgust 18:30 / Published in Сиёсат\nЎзбекистон Ташқи ишлар вазирлиги Афғонистондаги вазият юзасидан расмий баёнот берди.\n«Биз Афғонистон ичидаги кучларнинг инклюзив ҳукумат тузишга тайёрлиги ҳақидаги баёнотларини қўллаб-қувватлаймиз. Биз Доҳадаги афғонлараро музокаралар доирасида кенг кўламли тинчликка эришишни орзиқиб кутамиз. Умид қиламизки, мамлакатда ҳокимият транзити халқаро ҳуқуқнинг умумеътироф этилган меъёрларини ҳисобга олган ҳолда умумий консенсус асосида тинч йул билан амалга оширилади. Ишончимиз комилки, вазиятнинг бу ёъналишда ривожланиши миллий келишувга олиб келади ва кучли ва қобилиятли давлатни шакллантириш учун шароит яратади», — дейилади ТИВда.\nТаъкидланишича, «Ўзбекистон томони Афғонистон билан анъанавий дўстлик ва яхши қўшничилик муносабатларини сақлашга содиқлигини ва қўшни мамлакат ички ишларига аралашмаслик тамойилини қатъий эълон қилади».\nМаълум бўлишича, ҳозирда Ўзбекистоннинг Кобул ва Мозори Шарифдаги дипломатик ваколатхоналари одатдагидек ишламоқда.\n«Ўзбекистон томони Толибон ҳаракати вакиллари билан (Россия Федерациясида тақиқланган) чегара ҳимоясини таъминлаш ва чегара зонасида тинчликни сақлаш масалалари бўйича яқин алоқада. Биз, шунингдек, давлат чегарасини бузишга бўлган ҳар қандай уриниш Ўзбекистон қонунчилигига биноан қатъий бостирилишини қатъий эълон қиламиз», дейилади хулосада.\nЭслатиб ўтамиз, 15 август куни Ўзбекистон ТИВ Афғонистон-Ўзбекистон чегарасидаги вазиятга изоҳ берди.\nТашқи ишлар вазирлиги матбуот хизматининг хабар беришича, 14 август куни Афғонистон билан давлат чегарасининг участкаларидан бирида Афғонистон Қуролли Кучларининг 84 нафар ҳарбий хизматчилари гуруҳи давлат чегараси чизиғини кесиб ўтган ва ушланган. Давлат хавфсизлик хизмати чегара қўшинлари чегара отрядлари томонидан.\nШу билан бирга, чегарани бузганлар қаршилик кўрсатмадилар ва уч ярадорга тиббий ёрдам, шу жумладан ёрдам сўрадилар.\nЯқинда Ўзбекистон Мудофаа вазирлиги Афғонистон Ҳарбий-ҳаво кучларига тегишли самолёт Сурхондарё вилоятида қулаши фактини тасдиқлади.\nTagged under: АФҒОНИСТОН, Афғонистондаги ўзгаришлар, БАЁНОТ, ТАШҚИ ИШЛАР ВАЗИРЛИГИ, ЎЗБЕКИСТОН\nЕвропа расмийлари Ўзбекистонга миннатдорчилик билдирди


СУРХОНДАРЁ: "Сувоқова" қувурлари ёрилгани сабаб уйимизни сув босди" (ВИДЕО)\n06 август 2021, Тошкент вақти: 05:10\n"Сувоқова" қувурлари ёрилгани сабаб уйимизни сув босди"\n“Сурхондарё вилояти Термиз шаҳри Юлдуз маҳалласи Аҳмад Дониш кўчаси 23-уйдан мурожаат қиляпмиз. “Сувоқова”нинг қувурлари ёрилиб, уйларимиз балчиқ ва захга тўлди. 3-4 ойдан бери шу аҳвол! Ўз уйимизда яшай олмаяпмиз. Хўш, зарарни ким қоплайди?”


Мирзиёев: Элчиларнинг бундан буёнги вазифаси - экспорт, инвестиция ва туризм\n19 декабр 2018, Тошкент вақти: 12:51\nЎзбекистон президенти Шавкат Мирзиёев ўзбек элчилари билан 12 январ куни бўлган учрашувда хориждаги дипломатик ваколатхоналарнинг асосий вазифаси бундан буён экспорт, инвестиция ва туризм эканини таъкидлади. Президент ўз чиқишида элчихоналар ишига аралашадиган "айрим идоралар" вакилларини қайтариб олишини ҳам айтди.\nПрезидент Шавкат Мирзиёев дипломатик ваколатхоналарнинг асосий учта вазифаси бундан буён экспорт, инвестиция ва туризм эканини таъкидлади.\n“Биринчидан, экспорт, экспорт ва яна бир марта экспорт. Иккинчидан, чет эл инвестицияларини, замонавий технологиялар ва билимларни жалб қилиб, бизнинг саноат ва инфратузилмани модернизация қилиш ва ривожлантириш. Учинчидан, бизнинг элчихоналар Ўзбекитонга сайёҳлар оқимини ошириш учун самарали фаолият олиб боришлари керак”, - деди Мирзиёев.\nБундан аввалги чиқишида президент Мирзиёев: “Ўзбекистонга ҳафтасига ҳеч бўлмаганда ўн нафар турист жўнатмаган элчи бизга керак эмас”, - деган эди.\nПрезидентнинг ушбу чиқиши ортидан Ўзбекистон Ташқи ишлар вазирлигида қандай ўзгаришларни кутиш мумкин?\nОзодлик бу ҳақда АҚШда яшаётган собиқ ўзбек дипломати Тошпўлат Йўлдошев билан суҳбатлашди.\nТошпўлат Йўлдошев билан суҳбат.\nСобиқ дипломат фикрича, Ўзбекистон президенти элчиларни нотўғри вазифалантиряпти.\n- Ўзбекистонда хориж сармоядолари учун шароит бўлмаса элчи қандай қилиб уларни жалб қила олади?, - дейди Йўлдошев.\nПрезидент Мирзиёев ўз чиқишида "элчихона ходимлари ортидан кузатиб юрадиган бир-икки идора вакиллари бўлмиш текинхўрлар"ни чақиртириб олишини айтди.\n"Элчихонада бир-иккита идоралар вакиллари ишлайди, мен ҳаммасини қайтариб оламан. Бўлди, у замон тугади. Элчи президентнинг вакили, сиз ортидан кузатиб борадиган кимса эмас", деди Мирзиёев.\nТошпўлат Йўлдошев фикрича, президент бу ерда элчихоналарга биркитилган МХХ айғоқчиларини назарда тутяпти.\n- Агар элчихоналар шу айғоқчилардан тозаланса ваколатхоналар фаолияти самаралироқ бўлади, дипломатлар эркинроқ ишлайди. Мирзиёевнинг бу чиқиши ташқи ишлар вазирлиги тизимида катта ўзгаришлардан дарак беряпти, - дейди Тошпўлат Йўлдошев.\nБош вазирнинг собиқ ўринбосари Савдо-саноат палатасига раис бўлди\nМирзиёев Афғонистон бўйича махсус вакилини тайинлади\nМирзиёев ташқи ишлар вазирлиги фаолиятини танқид қилди


Олимлар коронавирус мутациясидан хавфсирамоқда. Бу жараён уни янада агрессив қилиши мумкин - Hidoyat.uz\nАсосий саҳифа Янгиликлар Дунё янгиликлари Олимлар коронавирус мутациясидан хавфсирамоқда. Бу жараён уни янада агрессив қилиши мумкин\nЧоп этилди Iyun 15, 2020 Олимлар коронавирус мутациясидан хавфсирамоқда. Бу жараён уни янада агрессив қилиши мумкинda fikr bildirishni o'chirish\nДунё олимлари COVID-19 мутацияси кўплаб ноқулайликларни келтириб чиқариши мумкинлигидан ва инфекциянинг янада агрессив шакллари пайдо бўлишидан хавфсирамоқда.\nБу ҳақда Москва давлат университети иммунология ва молекуляр биотиббиёт маркази директори, профессор Михаил Пальцев айтиб ўтди.\nАввалроқ, италиялик олимлар коронавирус заифлаша бошлаганини ва мутацияга учраганини маълум қилишган эди. Михаил Пальцевнинг сўзларига кўра, бу вирусга коллектив иммунитет аста-секин ривожланиб бораётгани билан боғлиқ.\n«Шу сабабли вирус бир мунча қийинчиликларга дуч келмоқда. Иккинчи сабаб — табиий шароитлар. Ёз келди, Баъзи ҳудудларда ҳарорат жуда иссиқ. Одатда, ушбу мавсумда иммунитет кучаяди ва ҳаводан юқадиган инфекциялар камаяди», — дейди профессор.\nБироқ, олимлар “COVID-19″нинг кейинги мутациялари одамлар учун янада тажовузкор ва ноқулай бўлиши мумкинлигини истисно қилмайди.\nПальцевнинг таъкидлашича, бу мутациялар инфекцияга қарши вакцинани яратиш жараёнини мураккаблаштиради.


Озодлик радиоси Россия ҳокимиятининг хатти-ҳаракатлари юзасидан ЕКИҲга мурожаат қилди\nРоссиядаги «Озодлик радиоси» медиа-корпорациясининг вакили «Озодлик» МЧЖ Инсон ҳуқуқлари бўйича Европа судига мурожаат қилди.\nРоссиядаги «Озод Европа» ва «Озодлик» радиолари медиа-корпорациясининг вакили бўлган «Озодлик» МЧЖ инсон ҳуқуқлари бўйича Европа судига суд қарорларини бажаришга мораторий қўйишни кўзда тутадиган шошилинч вақтинчалик чоралар кўришни сўраб мурожаат қилди. МЧЖ регламенти, агар суд уларни қабул қилишга розилик берса, вақтинчалик чоралар, масаланинг моҳияти бўйича қарор қабул қилингунга қадар амал қилади.\nРоссия ҳукумати «хорижий агентлар» тўғрисидаги қонунни бузганликда айблаб, Озодлик радиоси МЧЖ ва унинг бош директори Андрей Шаройга қарши юзлаб маъмурий баённомалар тузди. Ушбу протоколларга келсак, судлар жарима солишга қарор қилдилар.\nОзодлик ЕКИҲга қилган мурожаатида Россия ҳукуматининг хатти-ҳаракатлари инсон ҳуқуқлари тўғрисидаги Европа конвенциясининг 10-моддасида назарда тутилган сўз ва сўз эркинлиги ҳуқуқларини бузаётганини даъво қилмоқда. Суддан вақтинчалик чоралар кўриш талаб қилинади, чунки агар бу бажарилмаса, «Озодлик» МЧЖ ва унинг бош директори тузатиб бўлмайдиган даражада зарар кўриши мумкин. Бундан ташқари, Озодлик радиоси ва Озодликнинг бошқа лойиҳаларини таъқиб қилиш Россиядаги бошқа мустақил оммавий ахборот воситаларининг тақдирига салбий таъсир кўрсатиши ва уларга нисбатан Кремлнинг қўлларини озод қилиши мумкин. ЕКИҲ тарихида ҳукуматнинг оммавий ахборот воситаларининг эркинлигига аралашуви билан боғлиқ равишда вақтинчалик чоралар кўрган пайтларида ҳам шундай ҳолатлар бўлган.\n2017 йилда «Озодлик» радиоси ва «Озодлик» медиа-корпорациясининг бошқа лойиҳалари Россия расмийлари томонидан «ОАВ — хорижий агентлар» деб тан олинди. Медиа ташкилот ўзини бирон бир чет давлатнинг «агенти» деб ҳисобламаслигини бир неча бор таъкидлади, чунки унинг таҳририят сиёсати мутлақо мустақил. Ўтган йилнинг кузида Роскомнадзор «хорижий оммавий ахборот воситаларига» барча нашрларини махсус тарзда белгилашни буюрди. Россия қонунчилигининг барча нормаларига амал қилган Озодлик ушбу талабни таҳририят сиёсатига аралашишга уриниш сифатида кўриб чиқишни рад этди. 12 январдан 15 апрелгача Роскомнадзор 390 та протокол тузди, уларнинг умумий миқдори 80 миллион рублдан ошди.\nБўлим яна 130 та баённома тузиш ниятида бўлиб, уларнинг ҳар бири учун жарима миқдорини икки баравар оширди. «Озодлик» МЧЖ Россия қонунчилигида белгиланган тартибда белгиланган барча жарималарни низолайди, аммо суд шу кунгача берилган шикоятларнинг бирортасини ҳам қондирмади.\nСўнгги йилларда Россияда «Озодлик» радиоси ва Озодликнинг бошқа лойиҳаларининг машҳурлиги тобора ўсиб бормоқда. Озодликнинг Россиядаги ҳафталик аудиторияси 7 миллион кишидан иборат. Озодлик Россия хизмати сайтлари 2021 йилда 16 миллиондан ортиқ ойлик ташрифларни рўйхатдан ўтказади.\nКорпорация президенти Жейми Флай ЕКИҲга ариза ёзиш билан боғлиқ ҳолда шундай деди: «Россия ҳукумати Озодлик радиосини сўз эркинлиги ва ҳалол журналистикадан воз кечишга мажбур қила олмайди. Биз Роскомнадзор ва Кремлга йўл қўймаймиз. Умид қиламизки, Европа суди Россия ҳукуматининг ҳаракатларини нима бўлганлиги — сўз эркинлиги ва рус халқининг ҳуқуқини бостиришга уриниш деб тан олади.»


Ота 15 яшар қизини зўрлаган шахс очиқда юрганидан шикоят қилмоқда • NeMolchi.uz\n28 мая, 2020 15 июня, 2020\n“Кўзи яхши кўрмайдиган катта киши эди. Уйимизга роса кўп келарди. Ўша куни отам сариқ касал бўлиб шифохонада ётган, онам уни кўргани кетган эди. Опам ва укаларим далада эди. Поччам келиб одатдагидек уйга кириб ўтирди. Кейин мени олдига чақириб, қўлимдан ушлади ва мажбурлаб ўша ишини қилди. Бақирсам ҳам тўхтамади, у катта одам, жуда кучли эди, тагига босиб олди, қимирлай олмай қолдим”.\nҚизнинг айтишича, поччаси ишини қилгач, бировга айтсанг ўлдираман деб қўрқитгани учун у қўрқиб, бу ҳақда ҳеч кимга айтмаган:“Орадан бир неча кун ўтиб ҳеч ким йўқ пайтда келди-да, яна зўрлади. Шу билан бошқа келмади. Апрель ойида духтурга олиб боришганда ҳомиладорлигимни билдим”.\n“У доим уйимизга келиб кетарди, кунига ўн мартадан ҳам келарди. Туғишган опамнинг эри, шунинг учун ҳурмат қилардим. Кўзи ғира-шира кўради, ногиронлиги бор. ўша куни қизим бақирган, дод деган. Лекин ҳамсояларимиз узоқроқда яшайди, ҳеч ким эшитмаган. Хуллас, қорни катта бўлганини ўзимиз сезиб, 16 апрель куни дўхтирга олиб бориб текширтирсак, шунақа бўлиб чиқди. Участковойларга айтдим, ўзим эса 4 май куни, қизим туққанидан кейин ариза ёзиб бердим. Отанинг айтишича, бу воқеа ошкор бўлганидан сўнг аҳоли поччасини маҳалладан бадарға қилган.\n“Шу кетганича йўқ. Қариндошларининг уйида яшаб юрган эмиш. Очиқда бемалол юрибди экан. Опамдан сўрасам, бўлган иш бўлди, аризангни қайтариб ол, дейди. Кеча хотинимга терговчи уни қамай олмаймиз, у ногирон деган экан. Очиқда бемалол юрибди. Мен терговчидан сўрасам ҳам, ҳеч бир тайинли жавоб айтмайди. Бундай одамлар жамият учун катта хавф, агар очиқда юрса, яна бошқа ёш қизларни зўрлаб қўймайди деб, ким кафолат бера олади?”.


ХОЖИБОЙ ака мухлислари. (Ҳар соҳадан бир шингил)\nNews FeedTopics 32 131Photos 25 543Videos 1 771Participants 70 367\nadded December 23 2019 at 15:35\nadded December 15 2019 at 22:30\nadded December 12 2019 at 22:43\nadded December 11 2019 at 21:27\nБизнинг ХОЖИБОЙ ТОЖИБОЕВ мухлислари "ХАЗИЛ, КУЛГУ, ЛАТИФА, ХАНГОМАЛАР ВА ҲАР СОҲАДАН БИР ШИНГИЛ" грухига қирсангиз афсус қилмайсиз. Сиз учун, азиз мухлисимиз ичак узди, теша тегмаган латифалар, хангомали расмлару, Приколли ГИФлар, шунингдек ваъда қилганимиз ҳар соҳадан бир шингил қизиқарли мавзулар, ҳамда бир-биридан мафтункор ўзбекча прикол видеороликлар бор. Марҳамат дўстларингиз ва таниш - билишларингизни таклиф қилинг! Реклама қўйишни истовчилар админ билан боғланишлари мумкин.https://ok.ru/feed\nУЧАР ҚАЙИҚ 2\nadded December 11 2019 at 12:46\nadded December 10 2019 at 07:15\nadded December 10 2019 at 07:14\nadded November 30 2019 at 11:15\n"Баттар бўл", дейдиган одам йўқ!\nadded November 27 2019 at 00:11\nИзох талаб қилинмади\nЙўлини топди Бин жаноблари\nДобрый Друг 1\n- Эшматвой нима дейсан бизни кишлокка коронавирус етиб келмасмикан . - бизни кишлокка газ етиб келмаган, асфальт етиб келмаган коронавирус хам етиб келолмайди .\nМурад Бек Андижоний\nAll 32 131\n— 👑 Диля 👑\n70 367 participants in the group\nKereli yukni og'iri bómaydi


58-ўлим: Тошкентда 53 ёшли аёл коронавирусдан вафот этди - Zamin.uz\n11:25 / 12.07.2020\nСоғлиқни сақлаш вазирлиги Тошкентда коронавирусга чалинган 53 ёшли аёл бемор ўткир нафас ва юрак қон-томир етишмовчилигидан вафот этгани ҳақида хабар берди.\n«Олмазор туманида яшовчи 53 ёшли М.К. (аёл) Тошкент тиббиёт академияси кўп тармоқли клиникасида даволанган.\nУнга Covid-19 оғир кечиши, икки томонлама пневмония ташхиси қўйилган. Шунингдек, юрак ишемик касаллиги, стенокардия, гипертония ҳамроҳ касалликлари билан оғриган.\nБироқ шифокорлар томонидан стандартлар асосида ўтказилган реанимацион муолажаларга қарамасдан беморнинг аҳволи кескин оғирлашиб, ўткир нафас ва юрак қон-томир етишмовчилигидан вафот этди», дейилади хабарда.\nБу Ўзбекистонда коронавирус туфайли қайд этилган 58-ўлим ҳолати бўлди.\nШу вақтгача Тошкентда 33, Бухоро, Сурхондарё ва Наманганда 4, Жиззах, Самарқанд ва Навоийда 3тадан, Фарғона, Қашқадарё, Хоразм ва Қорақалпоғистонда биттадан ўлим рўй берди. Ҳозирга қадар фақат Андижон ва Сирдарё вилоятларидагина вирус қурбонлари қайд этилмади. «Замин» янгиликларини «Вконтакти»да кузатиб боринг\n9-07-2020, 00:25, Жамият


Россия миграция қонунчилигини кучайтирмоқчи. Бу жиноятлар сони кўпайиши билан изоҳланмоқда\n13:16 / 08.02.2022\nРоссия Тергов қўмитаси раҳбари Александр Бастрикин миграция қонунчилигини кучайтиришни таклиф қилди. У Россия президентига мактуб йўллаб, Марказий Осиёдан келган муҳожирлар устидан шикоят қилган.\nАлександр Бастрикиннинг фикрича, россияликлар муҳожирлардан жиддий хавотирда. Бу ҳақда Baza телеграм канали хабар бермоқда.\nМаълум бўлишича, декабрь ойи охирида Тергов қўмитаси раиси президентга муҳожирлар жинояти ҳақида маълумот берувчи мактуб йўллаган. Александр Бастрикин «вазиятни кескинлаштирган» агрессив меҳнат муҳожирлари ҳақида гапирган.\nБастрикиннинг ҳисоб-китобларига кўра, 2021 йилнинг 11 ойи давомида мигрантлар томонидан 33,5 мингта жиноят содир этилган. Улар орасида россиялик бош терговчи Виборгдаги воқеани алоҳида таъкидлади - бунда олти нафар ўзбекистонлик икки полициячини қаттиқ калтаклаган.\nБундан ташқари, Тергов қўмитаси раҳбари Путинга жамиятдаги кайфият ҳақида ёзган – фуқаролар, унинг сўзларига кўра, маиший хизмат кўрсатиш соҳасини «монополияга олган» муҳожирлардан «жиддий хавотирда». Бизнес вакиллари ҳам қуруқ қолмади: Бастрикин президентга улар муҳожирларнинг ҳозирги «деярли қуллик» ҳолатидан манфаатдор эканини айтган.\nТергов қўмитаси раҳбари миграция қонунчилигини кучайтиришни таклиф қилди: масалан, иш берувчиларга мигрантларни уй-жой билан таъминлаш ва транспорт харажатларини тўлаш мажбуриятини юклаш, келган хорижликларни геном бўйича рўйхатга олишни жорий этиш ва йирик шаҳарларда «аҳоли этник-маданий мувозанатини сақлаш» чораларини кўриш, шунингдек, ижтимоий кескинликни камайтириш мақсадида меҳнат муҳожирларини Россия фуқаролари билан алмаштириш.


Ўзбекистон Бош вазирининг виртуал қабулхонаси очилди » Ўзбекистон янгиликлари – Zamin.uz\nЎзбекистон ҳукумат порталида мамлакат Бош вазири Шавкат Мирзиёевнинг виртуал қабулхонаси очилди. Бу ҳақда "Дарё" хабар берди. Ҳозирча веб-сайт тест режимида ишламоқда.\n«Сизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри Ўзбекистон Республикаси Бош вазирига 3 хил усулда: қўнғироқ қилиш, мурожаат юбориш ёки ЎзЛиДеП ҳудудий партия ташкилоти Кенгашига ташриф буюриш орқали юборишингиз мумкин», — дейилади виртуал қабулхонада жойлаштирилган тушунтиришда.\nЭндиликда ҳукумат раҳбарига мурожаат қилишни истаган ҳар қандай фуқаро тўғридан-тўғри сайт орқали ёки (0 800) 210−00−00 телефон рақами ёхуд 1000 қисқа рақами ёрдамида Бош вазирга шикоят, таклиф ва талабларини етказиши мумкин. Қўнғироқлар бутун республика бўйлаб бепул.\nШунингдек, ЎзЛиДеПнинг ҳудудий Кенгашларига мурожаат қилиш мумкин.\nМурожаатнинг мақомини (жавоб берилган-берилмаганини) сайт орқали текшириш мумкин бўлади.\nВиртуал қабулхона орқали Бош вазирга мурожаат қилиш учун электрон рақамли имзо талаб қилинмайди.\nТеглар: сайт усулда ёрдамида порталида қабулхона берилган\n09:03 Энди Олий мажлисга шикоят билан мурожаат этиш, ташриф буюриш ҳам мумкин


Kutubxona - Mas’uma Ahmedova. Vidolashuv (hikoya) / Kiril\nSiz shu sahifadasiz: Mas’uma Ahmedova. Vidolashuv (hikoya) / Kiril\nМуаллиф Масъума Аҳмедова\nАсар номи Видолашув (ҳикоя)\n- Масъума Аҳмедова\nЯқинимиз Соня холанинг порлоқ хотирасига бағишлайман.\nАтроф жимжит. Ҳовлидаги дарахтлар кузги шабадада аста чайқалади. Чорпояга туташ олма дарахтидан ғарқ пишган олма ерга «тап» этиб тушади.\nЧорпоя чеккасида омонатгина ўтирган хола бу овоздан чўчиди, сўнг ўрнидан чаққон туриб, ердан олмани олди. Сап-сариқ олма чошгоҳ қуёши нурларида товланди.\n— Ҳа-а, дунё деганлари шу экан-да, — ўзича сўзланди хола.\nУ бу билан пишиб ерга тушган, шу билан ўз умрига нуқта қўйган олма ҳақидами ё умуман, ҳаёт ҳақида гапиряптими, уни кузатган одам буни дабдурустдан англолмасди.\nБир пайт чорпоя рўпарасидаги уй эшиги очилди. Остонада йигирма ёшлардаги қиз кўринди.\n— Рихси хола, кираркансиз, бувим сўраяпти¬лар, — деди қиз ҳорғин.\nХола эшик олдига борди. Шу ерда бир оз туриб қолди-да, сўнг шаҳд билан остонадан ҳатлади. Уй ичкарисига кирди.\nХонадаги сукутни ташқаридан кириб қолган пашшанинг ғинғиллаган овози бузарди. Уй тўрига қўйилган катта сим каравотда, агар чойшабдан чиқиб турган қоқсуяк қўллар бўлмаса, биров ётганлиги ҳам сезилмасди. Xола аста каравотга яқинлашди.\n— Ойша, тузук бўлиб қолдингизми?\nШунда бемор «ялт» этиб келувчига қаради. Унинг чеҳрасидан дард азоби сезилмас, ич-ичига чўккан мовий кўзлари, бир бурда бўлиб қолган оқарин¬қираган юзлари осойишта кўринарди.\nБемор бошини аста ирғади. Нимадир демоқчи каби қўшнисига юзланди.\nХоланинг хотирасида олис йиллар воқеаси жонланди...\n— Менинг исмим Айше, — деди қиз табассум билан.\nҚиз баланд бўйли, елкасида сарғиш сочлари мавжланиб турганга ўхшар, мовий кўзлари чарақлаб, кишини ўзига тортиб турарди.\n«Туробнинг хотини кўҳликкина экан», деган фикр ўтганди унинг хаёлидан илк бора Ойша билан танишганида.\nҲа, ўшанда «Туроб ота-она розилигисиз қрим-татар қизга уйланибди, келин ўртоғиникида эмиш», деган гап тарқалди. Эсида, ўшанда маҳаллада озмунча шов-шув бўлмагандими, э-ҳе...\nАхири келин ҳам келди. Келинни кўрмасдан, билмасдан маҳобат қилганлар ахири тинчидилар. У ҳам ўзлари қатори бир инсон экан. Йўқ, келин бу ҳаётга тез кўникди, эпликкина, пишиқ-пухтагина чиқди.\nХоланинг беихтиёр хўрлиги келди.\nЭшикда қораси кўриниши билан уни Ойша шу сўзлар билан қарши оларди.\nЭҳ-ҳе, шу сўзларга у қанчалик ўрганиб қолганди. Ҳаётда нималар ўтмайди. Юраги сиқилса, ғам-ташвишлардан эзилса, шу қўшниси билан дардлашарди... Ҳа, яна рўпарада боғ қўшниси Роҳила бўларди. Учаласи биринчи бор қаҳва ичгандилар. Ичлари яйраб, миялари тиниқлашгандай бўлганди ўшанда. Шу-шу, улар Ойша янчиб, қайнатган қаҳвага ҳам шерик бўлдилар. Қаҳвага ҳам шу Ойша ўргатганди уларни. Роҳила ҳам раҳматли бўлиб кетди. Кексалик экан-да, бурноғи йили шундайгина зинадан йиқилиб тушди-ю, ўлди-кетди. Парвардигори олам, ким нима сабаб билан бу дунёдан кетади — ўзи билади.\nКейин уларнинг давраларига қўшни қишлоқдан маҳаллаларига кўчиб келган Мамлакат ҳам қўшилди. Жуда шаддод эди-да, тушмагур. Тўй, аза, борингки, бирон маърака унингсиз ўтмасди. Барини тинчитарди, Xудо ярлақагур. Роҳила ўғлини уйлантираётганида тўйда эркакча кийим кийиб олиб ўйнаганди. Роса тўйни қизитганди ўзиям. Ўшанда тўйлар қизиқ бўларди-да. Ҳозиргиларникига сира ўхшамасди.\nҚаҳратон қиш, совуқдан тишлар бир-бирига тегиб, такиллайди. Ахир қишлоқда тўйлар қишда бўларди-да. Сабабими? Сабаби — қишлоқ аҳли деҳқон, ёзнинг ҳар лаҳзаси ғанимат. Ҳосилни йиғиб-териб, кейин қишда оёқни узатиб, бемалол тўй қилади-да.\nЎртада гуриллаб гулхан ёниб туради. Дўмбира, чилдирма, карнай-сурнай садолари авжига чиқади. Олдидаги олов чўғлари сўнаёзган дўмбирачи зўр бериб дўмбирасини чалади, сурнайчи қип-қизил лунжларини шиширганича, сурнай чалади. Одамлар совуқ қотганларидан ҳам даврадан чиқмай ўйнайверардилар, ўйнайверардилар... Ҳа, ўша тўйларга етадиганини кўрмади. Рисолат ҳам кетди Уч-тўрт йил бўлди. Xоланинг кўнгли ўксиди. Ҳа, улар кетди. У негадир ўзини ёлғиз сезди. Кўзига ёш келди. Мана, Ойша ҳам...\nХола ўзига келди. «Ялт» этиб, беморга қаради. Беморнинг кўзлари олазарак бўлди.\n— Яхши-ёмон гаплар ўтган бўлса...\n— Ие, Ойша, сира ундай деманг, ҳали яхши бўлиб кетасиз, ҳа...\nХоланинг юраги орқага тортди, шоша-пиша шундай деди. Бемор индамади. Орага сукут тушди.\n— Рихси хола, бувим толиқдилар... — қиз унинг ёнига секин келди-да, шивирлади: — Энди дам олсинлар...\nРихси хола тиззаларига суяниб, ўрнидан турди. У дугонасидан кўз узолмай, аранг эшикка йўналди. Жим-жит ҳовлини тарк этди.\n...Ташқари шовқин эди. Болалар ўйиндан зерикмай, уёқдан-буёқдан чопишади, кимдир чеккада машина тузатади, кимдир деворга мингашиб олганча пахса уради.\n— Бўл, лойни узат! — деб бақиради ҳамроҳига.\nОлди қиш, кун ғанимат. Кўча бошида, ариқ чеккасида қўшни келинлар тизилишган. Улар туриб олганларича бир-бирларига гап бермай нималарнидир муҳокама қиладилар, баҳслашадилар.\nХоланинг кўнгли бирдан ёришди, бояги маҳзунлиги пича тарқади. У, Роҳила, Мамлакат, Ойша... улар ҳам шундай эдилар. Шундай ёш, шундай шаддод...\n"http://www.kutubxona.com/wiki/index.php?title=Mas’uma_Ahmedova._Vidolashuv_(hikoya)_/_Kiril&oldid=13509" dan olindi


Хонанда Руслан Шариповнинг шов-шувга сабаб бўлган суратлари: Ким нима дейди?\n18:31 / 09.06.2016\nБир пайтлар ижоди гуллаган, қўшиқлари билан кўплаб юракларни забт этган Ўзбекистонда хизмт кўрсатган артист, бастакор, таниқли хонанда Руслан Шарипов ижодни тарк этганига бир неча йил бўлди. Охирги маротаба Дилдора Ниёзова билан биргаликда куйланган “Чилла” дуэти ҳит бўлгач, шахсан Руслан Шарипов томонидан бошқа бирорта қўшиқ тақдим этилмади. Узоқ муддат санъатда кўринмай қолган Руслан Шарипов ҳақида онда-сонда миш-мишлар қулоққа чалинди. Кимдир хонанданинг соғлиги ёмонлашгани ҳақида гапирса, кимдир унинг чет элга кетиб қолгани, ўша ерда ижод қилаётгани ҳақида айтди. Яна бошқа бировлар... хуллас, ҳаммаси миш-мишнинг ўзи эди. Аммо куни кеча хонанданинг ижтимоий тармоқлар ва интернет сайтлари бўйлаб тарқалган бир неча фотосуратлари интернетни ларзага солди. Руслан Шариповни кўчада тамаки чекиб турган ҳолатида суратга олган “қўшниси” у ҳақидаги фикрларини ёзиб, суратларнинг нафақат ижтимоий тармоқлар, балки айрим сайтлар орқали халққа овоза бўлишига сабабчи бўлди.\nХусусан, журналист Жасур Ҳамроев ўзининг Facebook`даги саҳифаси ва “Shov-shuv.uz” сайтига хонанда Руслан Шариповнинг таниб бўлмас даражада ўзгариб кетган ва сигарет чекаётгани акс этган суратларни жойлаб, ушбу суратларни “Бир пайтлар Юлдуз Усмонова дуэт куйлаб, элга танитган хонанда бу! Танияпсизми?”, дея изоҳлаган. Бу ҳақда “Darakchi.uz” нашри хабар бермоқда.\nНашрнинг маълум қилишича, Руслан Шариповнинг мазкур суратлари интернет фойдаланувчилари томонидан кенг муҳокама қилиниб, ўзини хонанданинг қўшнисиман, деб таништирган интернет фойдаланувчиси Руслан Шарипов ҳақида қуйидагиларни ёзиб қолдирган: “Руслан Шариповни кўп кўраман, қўшнимиз. Туманимиз кўпроқ руслардан иборат, шунинг учун унга кўпчилик аҳамият бермайди, танимайди ҳам. Лекин турмуш ўртоғига қойилман, ҳар сафар Руслан маст ҳолатда бўлса ҳам, кийимлари доим тоза ва жойида”.\nБунга жавобан яна бир интернет фойдаланувчиси “балки хонандага моддий ёрдам керакдир, уйи қаерда?” деб сўраган.\nБироқ хонанданинг қўшниси эканлигини айтган Facebook фойдаланувчиси Руслан Шариповнинг моддий ёрдамга муҳтож эмаслигини таъкидлаган.\nАксарият интернет фойдаланувчилари Руслан Шариповни бундай кўринишда суратга тушириб, ижтимоий тармоқлар орқали тарқатаётганларни қораламоқда, деб ёзади нашр.\nУшбу хабар юқорида номи келтирилган нашрда чиққанидан сўнг Руслан Шариповнинг шов-шувга сабаб бўлган суратлари ва унинг остида қолдирилган: “Бир пайтлар Юлдуз Усмонова дуэт куйлаб, элга танитган хонанда бу! Танияпсизми?” каби изоҳлар Жасур Ҳамроевнинг фейсбукдаги саҳифасидан “ўчирилди”...\nШоу-шув сайтида эса Руслан Шариповнинг тамаки чекиб турган бир дона сурати “No comment” изоҳи билан (кеча қўйилганича) қолди.\nРуслан Шариповнинг суратларини жойлаштирган сайтлар эса актёр Бобур Йўлдошев, Алишер Узоқов, хонанда ва композитор Шаҳноз томонидан танқид қилинди.\nБобур Йўлдошев уни масхара қилганларни руҳий тасқарага қиёслади\nБобур Йўлдошев инстаграмдаги саҳифаси орқали Руслан Шариповнинг ёшликдаги суратини жойлаштириб, “Хонанда Руслан Шариповнинг ҳаётда яхши инсонлиги, санъатда профессонал санъаткорлиги, умуман, қандай инсон бўлишидан қатъи назар унинг суратларини тарқатиб, устидан ижтимоий тармоқлар орқали масхара қилишлари мумкин эмаслигини ёзган. Шу ўринда сайтларга ҳам “Бу қилмишингиз билан нимага эришдингиз? Нима, унга ёмон бўлишини хоҳладингизми? Бу қилмишинггизсиз ҳам унга осон эмас! Ёки уялтириш орқали унга ёрдам беришни истаяпсизми?”, дея Руслан Шариповнинг суратини жойлаштирганларни руҳан тасқара дея ифодалаган. “Руслан ака, биз сизни яхши кўрамиз ва ҳеч нимага қарамай ҳурмат қиламиз! Биз сиз билан”, дея ўз изоҳини якунлаган.\nАктёр томонидан ёзиб қолдирилган фикрларни мухлислар давом эттириб, Руслан Шариповнинг мусиқа соҳасида жуда истеъдодли эканлигини айтган. Баъзи мухлислар эса бир бурчакда туриб, баландпарвоз гапиришлари, аммо оғир аҳволдаги инсонга ёрдам қўлини чўзмасликлари, баъзилар эса Рамазон ойида санъаткорнинг суратини тарқатиб, уни масхара қилганликларини қоралаган.\nАйрим мухлислар Руслан Шариповнинг қаттиқ касалликка чалинганлиги ҳақида “эшитганлиги”ни ёзиб, уни қўллаб-қувватлаб, унинг тезроқ соғайиб кетишини, ижодга қайтишини сўраган.\nИзоҳлар давомида Режиссёр ва клипмейкер Нозим Толипов ҳам “Руслан Шарипов кучли инсонлигини таъкидлаб, буни исботлаш мақсадида тезроқ ижодга қайтиши”ни сўраган.\nАна шу изоҳлар қаторида яна бир фейсбук фойдаланувчисининг ёзиб қолдирган фикрлари диққатимизни тортди.\nФейсбук фойдаланувчиси: “Ким ҳол сўраб қўнғироқ қилди, ким? Сиз жўралари бормисиз?”\n.... “2014-2015 мухлислари узоқ-яқин жўралари, санъатда бирга нон бўлишган аранжировкачи, бастакор юлдузлар ким ҳолидан хабар олди? Ичиб ётган вақтида бориб дўппослаб инструментларини олиб кетган, ёнидан ижод қилиб юрадиганлардан бири ТАЛИБ КУЛИЕВдан сўнг Руслан Шариповга ҳатто ибодат ёрдам бермади, деб ёзади Руслан Шариповни яхши билувчи манбалардан бири.\n-2015 йил оқшомида мухлиси, дўсти, жуналист Дилбар Усмонова билан Русланнинг уйида дастурхон безадик. Ким дўстларидан, шогирдларидан ким келди? Ким ҳол сўраб қўнғироқ қилди, ким? Ойисининг кўз ёшларига ким малҳам бўлди? Сиз жўралари бормисиз?”\nУшбу изоҳга Бобур Йўлдошев жавоб ёзмаган.\nБобур Йўлошевнинг постида кўплаб фейсбук фойдаланувичлари томонидан муҳокама давом этиб, 300 га яқин лайк босилган.\nШаҳноз: “Уч қизи, бир набирали инсонни рўза кунларида масхара қилиб...”\nКомпозитор, хонанда Шаҳноз эса инстаграмдаги саҳифаси орқали Руслан Шариповнинг ёшлиги, оиласи ва ҳамкасблари билан муҳрланган суратини жойлаштириб, унинг остига “Ўзбекистонда хизмат кўрсатган артист Руслан Шариповнинг ўзбек эстрадасига жуда катта ҳисса қўшган”лигини айтган. Унинг қадамларини пойлаб суратга олган, уч қизи, бир набирали инсонни рўза кунларида масхара қилиб, суратларини ижтимоий тармоқлар орақали тарқатиб юборган одамни қоралаган.\nТаниқли актёр Алишер Узоқов эса хонанданинг сурати билан биргаликда Юлдуз Усмонова ва Руслан Шариповнинг “Ҳасрат” дуэтини бирлаштириб, инстаграмдаги саҳифасига жойлаштирган. Остида эса “ўз ўқувчиларини кўпайтириш мақсадида инсоннинг тушкун ҳолатини халққа кўрсатиб, “пиар” қилишга уринган” сайтларга танбеҳ берган.\nАлишер Узоқов: “Мен хоҳламайман эртага яна бошқа санъаткор шундай ҳолатга тушса...”\n- “Хўўўш... Бугун мен учун жуда таъсирли воқеа юз берди” Ҳақиқатан ҳам таъсир қилди. Мен индамай қараб тура олмадим. Нима ҳақида гапирмоқчи бўлганимни сезгандирсизлар. Санъаткорлар тоифаси жуда кўп. Руслан Шариповни мен олий тоифали санъаткорлар сафига қўшган бўлардим. Мен бу инсон билан кўришмаганман ҳам. Биргина “Ҳасрат” қўшиғи қанча қиммат туради. Инсон ҳаётда ҳар қандай вазиятга тушиши мумкин. Бу нарсани халққа кўрсатиб, бир нечта “ўқувчилари”нинг сонини кўпайтириш мақсади ўринсиз. Мен хоҳламайман эртага яна бошқа санъаткор шундай ҳолатга тушса, худо кўрсатмасин, уни ҳам шундай кўрсатилишини. Шунинг олдини олиш мақсадида ёздим бу гапларни. Санъаткор дўстларим мана шунақа ҳолатлар ҳаётингизда юз бермаслигини тилаб қоламан. Руслан Шарипов сиз зўрсиз!”\nАлишер Узоқов шу тарзда ўз изоҳини якунлаган. Айни дамда бу борадаги миш-мишлар ва шов-шувлар давом этмоқда.\nХонанда Отабек Мадраҳимов эса Руслан Шариповнинг шу аҳволга тушишига “Ўзбекнаво эстрада бирлашмаси”ни айблаган.\nБир оздан сўнг Бобур Йўлдошев жойлаштирган ва муҳокамага тўлган Руслан Шариповнинг сурати остида Али Ниязиметов хонанда Руслан Шарипов билан биргаликда суратга тушиб, ушбу суратни муҳокамалар давомида жойлаштирди. Сурат остига эса: “Руслан Шариповнинг аҳволи яхши. Биз ҳозиргина студиялардан бирида суратга тушдик” дея изоҳ қолдирди.\nБу билан Али Ниязимбетов миш-мишлар ва муҳокамаларга чек қўйишга уринган кўринади. Аммо улар кийган қишки кийимлардан кўриниб туриптики, бу эски сурат...\nИкки кун ичида тарқалган миш-миш ва шов-шувларни сарҳисоб қилиб, айрим одамларнинг бу қадар қизиққон ва меҳрсиз бўлиб кетганлигидан ҳайратга тушади киши. Бу шов-шувлардан Руслан Шариповнинг ўзи хабардормикан? Унга қандай таъсир қилдийкан?\nҲар ҳолда ҳар бир инсонда кўнгил деган нарса бор. Аммо нима бўлганда ҳам хонанданинг аҳволи яхши бўлишига биз ҳам умид қиламиз. Илоҳим шундай бўлсин! Муборак Рамазон ойида яхши ниятлар ва амалар билан, хонанданинг яна ижодга қайтишини, илгаригидек қалбларни энтиктирувчи дилтортар тароналар яратишини кутиб қоламиз.\nЗеро инсон келажаги ва тақдирини ўз қўли билан яратади. Фақат бунга бир оз ҳафсала ва хоҳишгина бўлса бас!


Туркистон мамлакатлари газини Хитойнинг 500 миллион...\n17.01.2020 22:29 0 2638\n«REGNUM» ёзишича, «Туркманистон — Ўзбекистон — Қозоғистон — Хитой» газ қувури ишга туширилганига 10 йил тўлди ва шу даврда ХХРга қарийб 300 млрд. куб метр табиий газ етказиб берилган.\nМана шунча газнинг 80 фоизини Туркманистондаги газ конлари таъминлаган.\nХабарга кўра, Туркистон мамлакатларидан етказилаётган табиий газ Хитойнинг 22 та провинцияси ва мухтор туманларида яшовчи 500 миллиондан ортиқ аҳоли эҳтиёжларига ишлатилмоқда.\nТуркманистон яқин йиллар ичида Хитойга газ экспортини йилига 65 млрд. кубометрга етказмоқчи. Бунга Ўзбекистон, Тожикистон ва Қирғизистон орқали ўтувчи D газ қувури битганидан сўнг эришилади ва туркманларнинг ХХРга етказаётган гази йилига яна 30 млрд. куб метрга ошади, дейилади хабарда.\nЎзбекистон Хитой Туркманистон табиий газ


Сирдарё вилоятида болалар оромгоҳлари 5 июндан ўз фаолиятини бошлайди\n07:12 / 04.06.2021\n2020/2021-ўқув йилининг ёзги таътил даврида болаларни дам олдириш ва соғломлаштириш мавсуми жорий йилнинг 5 июн кунидан бошланади. Бу ҳақда вилоят халқ таълими бошқармаси бошлиғининг биринчи ўринбосари Олимжон Мирбаратов Kun.uz’га маълум қилди.\nЎқувчиларнинг ёзги таътил вақтида бўш вақтларини мазмунли ташкил этиш, уларнинг тўгаракларга жалб этиш мақсадида кундузги болалар оромгоҳлари ва ундаги дам олувчилар сони аниқланди. Режага кўра, вилоятнинг 20 та умумтаълим мактабидаги кундузги болалар оромгоҳида 3000 нафар ва 2 та стационар турдаги оромгоҳда 1600 нафар бола дам олиши белгиланган.\nМактаблар қошидаги болалар кундузги оромгоҳлари 2 мавсумли бўлиб, жами оромгоҳларга 3000 минг (жами ўқувчиларнинг 5 фоизи) нафар ўқувчи қамраб олиниши режалаштирилган. Жумладан, Боёвут туманида 2 та оромгоҳда 450 нафар, Гулистон туманида 2 та оромгоҳга 250 нафар, Мирзаобод туманида 2 та оромгоҳда 300 нафар, Оқолтин туманида 1 та оромгоҳда 200 нафар, Сайхунобод туманида 2 та оромгоҳда 300 нафар, Сардоба туманида 2 та оромгоҳда 200 нафар, Сирдарё туманида 2 та оромгоҳда 300 нафар, Ховос туманида 2 та оромгоҳда 250 нафар, Гулистон шаҳрида 3 та оромгоҳда 300 нафар, Ширин шаҳрида 1 та оромгоҳда 200 нафар, Янгиер шаҳрида 1 та оромгоҳда 250 нафар бола қамраб олиниши кўзда тутилган.\n20 та кундузги оромгоҳда мусиқа, рақс, рассомчилик, қўғирчоқ театри, футбол, волейбол, стол тенниси, бадминтон, компьютер сабоқлари, кутобхонлик тўгаракларидан ташқари, касб-ҳунар, инглиз тили тўгараклари ўз фаолиятини олиб боради. Барча оромгоҳда алоҳида тўгарак хоналари ташкил этилади.\nОромгоҳларда ташкил этилган кутубхоналар вилоят, туман ва шаҳар ахборот ресурс марказлари томонидан замонавий бадиий адабиётлар, газета ва журналлар билан таъминланди. Бунда 1000 дона бадиий адабиёт, 100 дона рисола ва қўлланма, болалар журналлари, газеталар дам олувчилар ихтиёрига берилади.\nАввалроқ, Сирдарё вилоятида фаолият юритаётган ўқитувчилар сони маълум қилинган эди.


Рўзиқул Бердиев: Марко Станоевич алмаштириб бўлмас футболчи эмас! - Zamin.uz\nАлбатта, Марко Станоевич алмаштириб бўлмас футболчи эмас. Ўйлайманки, захирадан тушган ўйинчилар ундан яхшироқ ҳаракат қилди. Менимча, ёшларга берган имкониятим ўзини оқлади. Улар яхши ҳаракат қилди. Бироқ яна айтаман, стандарт вазиятдаги эътиборсизлигимиз туфайли гол ўтказиб юбордик". “Замин” янгиликларини “Инстаграм”да кузатиб боринг\nЯнгиликлар » Спорт » Рўзиқул Бердиев: Марко Станоевич алмаштириб бўлмас футболчи эмас!


ИнтерФУТБОЛ :: Легионерларимизнинг сўнгги ўйинлар қандай ўтди?\nЛегионерларимизнинг сўнгги ўйинлар қандай ўтди?\nКубок ўйинида гол. Россия Премьер-лигасида чакки қатнашмаётган «Ростов» клуби мамлакат кубоги 1|16 финали доирасида «Сизрань-2003» меҳмони бўлиб, 4:0 ҳисобида ғалаба қозонди. Эътиборли томони, жамоанинг илк голига ҳамюртимиз Элдор Шомуродов муаллифлик қилди.\nДостон Ҳамдамовнингклуби - «Анжи» ҳам сафарда ўйнади ва «Чайка»ни 2:1 ҳисобида енгди. Ҳамюртимиз мазкур учрашувда тўлиқ вақт фаол тўп сурди. «Анжи» кейинги босқичда «Спартак», «Ростов» эса «Зенит» билан ўйнайди. Виталий Денисовни ўз сафига чорлаган «Крилья Советов» ҳам кубок учун курашни давом эттиради.\nСамараликлар ҳамюртимиз майдонга тушмаган ўйинда «Тамбов»дан устун келишди - 2:1. Жамоанинг кейинги раунддаги рақиби - «Краснодар». Шунингдек, «Оренбург» (Вадим Афонин жамоаси) «Динамо Барнаул» майдонидан ғалаба билан қайтди - 2:0. Оренбургликлар 1|8 финалда «Тюмень»|ЦСКА жуфтлиги ғолиби билан куч синашадилар.\nҚарангки, «Оренбург» Премьер-лига 9-турида айнан ЦСКАни қабул қилди ва кичик ҳисобда имкониятни бой берди. Учрашувнинг 30-дақиқасида Вадим Афонинжарима майдони ичида рақиб вакили Фёдор Чаловга нисбатан қоида бузгач, ҳакам унга сариқ карточка кўрсатиш баробарида пенальти белгилади.\nЖабрланувчининг ўзи 11 метрлик жарима зарбасини аниқ бажариб, жамоаси ғалабасини таъминлади. «Анжи» - «Зенит» ўйини бироз кутилмаган натижа тақдим этди. Яъни махачқалъаликлар майдонда 1 киши кам бўлиб қолган бўлсаларда, якунда питерликларни чемпионатдаги илк мағлубиятга рўбарў қилишди - 2:1. Афсуски, «Анжи» мураббийлар штаби бу ўйинда кубок баҳсида чакки кўринмаган Достон Ҳамдамовга эҳтиёж сезмади.\nКубок баҳсида гол урган Элдор Шомуродов эса «Ростов»нинг «Спартак»ка қарши сафар ўйинида бошланғич таркибдан жой олди ва 60-дақиқагача майдонда бўлди. Учрашувда меҳмонлар ягона гол эвазига 3 очко олиб пешқадам «Зенит»га нисбатан яқинлашишди. Айни пайт бу клубларни 4 очко ажратиб турибди.\nЧемпионлик сари дадил қадам. Хитой Суперлигаси 24-тури ҳам турнир жадвали пешқадами «Шанхай СИПГ» учун омадли келди. Шанхайликлар Пекиндаги «Пролетарий» стадионида яқин таъқибчиларидан бири - «Пекин Гуоан» меҳмони бўлиб, ягона гол эвазига қимматли 3 очкони қўлга киритишди. У 66-дақиқада бразилиялик Халк номига ёзилди.\n«СИПГ» таркибидаги миллий жамоамиз сардори Одил Аҳмедов бу сафар учрашув қайдномасидан четда қолди. 24-турдан кейин «Шанхай СИПГ» ҳисобида 55 очко бор. 2-ўриндаги «Гуанжоу Эвергранд» эса 51 очкога эга.\n4 ва 74 дақиқа. «Жетису» клуби Қозоғистон Премьер-лигаси 25-туридан ўрин олган учрашувда «Ордабаси» билан куч синашиб, 1:1 ҳисобига рози бўлди. Ўз майдонида ўйнаган Толдиқўрғон клуби бош мураббийи Дмитрий Огай ҳамюртимиз Сервер Жепаровни 86-дақиқадагина захирадан туширди.\nТерма жамоамиз собиқ сардори «Жетису»нинг «Астана» майдонидаги кейинги ўйинида асосий таркибдан жой олди ва 74 дақиқа тўп сурди, бироқ клуби 0:3 ҳисобида енгилди.\nҚойилмақом старт. Миллий жамоамиз ярим ҳимоячиси Отабек Шукуровнинг клуби - «Шаржа» БАА чемпионати 4-турида 4-ғалабасини тантана қилди. Шаржаликлар бу сафар «Ал-Фужайра»ни қабул қилиб, рақибни 3та жавобсиз гол билан «сийлашди».\nҲамюртимиз гарчи гол урмаган бўлсада, тўлиқ 90 дақиқа давомида тетик ўйнади. «Шаржа»нинг 4та ўйинда нақ 15та гол урганини ҳам алоҳида айтиш жоиз.